				|

		52014PC0093

			Prijedlog ODLUKE VIJEĆA o sklapanju, u ime Europske unije i njezinih država članica, Dodatnog protokola uz Sporazum između Europske ekonomske zajednice i Kraljevine Norveške kako bi se uzelo u obzir pristupanje Republike Hrvatske Europskoj uniji /* COM/2014/093 final */

			   	OBRAZLOŽENJE
Sporazum između Europske ekonomske
zajednice i Kraljevine Norveške, u daljnjem tekstu „Sporazum”, potpisan je 14.
svibnja 1973. u Bruxellesu, a stupio je na snagu 1. srpnja 1973.
Priloženim se prijedlogom stvaraju pravni
instrumenti za potpisivanje i privremenu primjenu Dodatnog protokola uz
Sporazum između Europske ekonomske zajednice i Kraljevine Norveške kako bi
se uzelo u obzir pristupanje Republike Hrvatske Europskoj uniji (dalje u tekstu
„Dodatni protokol”).
Prema Aktu o pristupanju Republike
Hrvatske, Hrvatska pristupa međunarodnim sporazumima koje su potpisale ili
sklopile Europska unija i njezine države članice putem protokola uz te
sporazume.
Vijeće je 24. rujna
2012.[1]
ovlastilo Komisiju da otvori pregovore s dotičnim trećim zemljama
kako bi se zaključili odgovarajući protokoli. Pregovori s Norveškom
uspješno su završeni parafiranjem Dodatnog protokola.
Predloženim Dodatnim
protokolom Republika Hrvatska postaje ugovorna stranka Sporazuma, a EU se
obvezuje osigurati vjerodostojnu inačicu Sporazuma na novom službenom
jeziku EU-a. Njime su također predviđene dodatne koncesije za
trgovinu ribom za Norvešku, s obzirom na pristupanje Hrvatske Europskom
gospodarskom prostoru.
Dodatni je protokol potpisan u Bruxellesu dana
(...).
Vijeće se poziva da donese odluku o
sklapanju Dodatnog protokola uz prethodnu suglasnost Europskog parlamenta.
2014/0050 (NLE)
Prijedlog
ODLUKE VIJEĆA
o sklapanju, u ime Europske unije i njezinih
država članica, Dodatnog protokola uz Sporazum između Europske ekonomske
zajednice i Kraljevine Norveške kako bi se uzelo u obzir pristupanje Republike
Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. u vezi s člankom 218.
stavkom 6. točkom (a) i drugim podstavkom članka 218. stavka 8.,
uzimajući u obzir Akt o uvjetima
pristupanja Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije[2],
uzimajući u obzir suglasnost Europskog
parlamenta[3],
budući da:
(1)       U ime Europske unije i država
članica dana [xx.xx.201x] u skladu s Odlukom Vijeća br. [...][4] potpisan je Dodatni
protokol uz Sporazum između Europske ekonomske zajednice i Kraljevine
Norveške kako bi se uzelo u obzir pristupanje Republike Hrvatske Europskoj
uniji.
(2)       Dodatni protokol treba
odobriti,
DONIJELO JE OVU ODLUKU:
Članak 1.
U ime Europske unije i država članica
ovime se odobrava Dodatni protokol uz Sporazum između Europske ekonomske
zajednice i Kraljevine Norveške kako bi se uzelo u obzir pristupanje Republike
Hrvatske Europskoj uniji.
Članak 2.
Predsjednik
Vijeća imenuje osobu ovlaštenu da u ime Europske unije i njezinih država
članica položi isprave o odobrenju predviđene u članku 4.
Dodatnog protokola.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija radi pristupanja Republike Hrvatske
Europskoj Uniji (dok. Vijeća 13351/12 LIMITED)
[2]               SL C […], […], str. […].
[3]               SL C […], […], str. […].
[4]               SL L […], […], str. […].
PRILOG
DODATNI
PROTOKOL
UZ SPORAZUM
IZMEĐU EUROPSKE EKONOMSKE ZAJEDNICE
I KRALJEVINE NORVEŠKE
NAKON PRISTUPANJA
REPUBLIKE HRVATSKE
EUROPSKOJ UNIJI
EUROPSKA UNIJA
i
KRALJEVINA NORVEŠKA,
UZIMAJUĆI U OBZIR Sporazum između
Europske ekonomske zajednice i Republike Islanda potpisan u Bruxellesu 14.
svibnja 1973., dalje u tekstu „Sporazum”, te postojeće aranžmane za
trgovinu ribom i proizvodima ribarstva između Norveške i Zajednice,
UZIMAJUĆI U OBZIR
Dodatni protokol uz Sporazum između Europske ekonomske zajednice i
Kraljevine Norveške s obzirom na posebne odredbe primjenjive tijekom razdoblja
2009. – 2014. na uvoz u Uniju određene ribe i proizvoda ribarstva, a
posebice članak 1.,
UZIMAJUĆI U OBZIR pristupanje Republike
Hrvatske Europskoj uniji,
UZIMAJUĆI U OBZIR Sporazum o sudjelovanju
Republike Hrvatske u Europskom gospodarskom prostoru,
UZIMAJUĆI U OBZIR postojeći režim
trgovine ribom i proizvodima ribarstva između Kraljevine Norveške i
Republike Hrvatske,
ODLUČILI su uz zajedničku suglasnost
utvrditi prilagodbe Sporazuma nakon pristupanja Republike Hrvatske Europskoj
uniji
I SKLOPITI OVAJ PROTOKOL:
ČLANAK
1.
Tekst Sporazuma, prilozi i protokoli, koji
čine njegov sastavni dio, te Završni akt s priloženim izjavama sastavljaju
se na hrvatskom jeziku, pri čemu su ti tekstovi vjerodostojni na isti
način kao i izvorni tekstovi. Zajednički odbor odobrava hrvatski
tekst.
ČLANAK
2.
1.         U ovom su Protokolu utvrđene
posebne odredbe koje se primjenjuju na uvoz u Europsku uniju određene ribe
i proizvoda ribarstva podrijetlom iz Norveške.
2.         Iznos carinskih kvota
predviđen člankom 3. ovog Protokola obuhvaća razdoblje od deset
mjeseci od pristupanja Hrvatske EU-u do isteka Financijskog mehanizma EGP-a za
razdoblje 2009. – 2014. (od 1. srpnja 2013. do 30. travnja 2014.). Iznos kvota
preispitat će se do kraja tog razdoblja uzimajući u obzir sve bitne
interese.
3.         Carinske kvote primjenjuju se od
dana kada privremena primjena ovog Protokola stupi na snagu, u skladu s
postupcima utvrđenima u članku 4. stavku 3., te su na
raspolaganju dvanaest mjeseci od tog datuma.
4.         Pravila o podrijetlu koja se
primjenjuju na carinske kvote u članku 3. utvrđena su u
Protokolu br. 3. uz Sporazum.
ČLANAK
3.
Unija otvara sljedeće dodatne nove
bescarinske kvote:
–        haringa,
začinjena i/ili ukiseljena u octu, u salamuri (oznake KN ex
1604 12 91, ex 1604 12 99) 1400 tona neto ocijeđene
mase.
ČLANAK
4.
1.         Ugovorne stranke ratificiraju ili
odobravaju ovaj Protokol u skladu sa svojim postupcima. Instrumenti ratifikacije
ili odobrenja polažu se kod Glavnog tajništva Vijeća Europske unije.
2.         Protokol stupa na snagu na dan
nakon polaganja posljednjeg instrumenta ratifikacije ili odobrenja, uz uvjet da
su položeni i sljedeći instrumenti ratifikacije ili odobrenja:
(i)      Sporazum
o sudjelovanju Republike Hrvatske u Europskom gospodarskom prostoru;
(ii)     Dodatni
protokol uz Sporazum između Europske unije i Kraljevine Norveške o
norveškom financijskom mehanizmu za razdoblje 2014. – 2009. zbog sudjelovanja
Republike Hrvatske u Europskom gospodarskom prostoru;
(iii)    Dodatni
protokol uz Sporazum između Europske ekonomske zajednice i Republike Islanda
nakon pristupanja Republike Hrvatske Europskoj uniji.
3.         Do završetka postupaka iz stavaka
1. i 2. ovog članka ovaj se Protokol primjenjuje na privremenoj osnovi od
prvog dana trećeg mjeseca od polaganja posljednje obavijesti u tu svrhu.
ČLANAK
5.
Ovaj Protokol, koji je sastavljen u jednom
izvorniku na bugarskom, hrvatskom, češkom, danskom, nizozemskom,
engleskom, estonskom, finskom, francuskom, njemačkom, grčkom,
mađarskom, talijanskom, latvijskom, litavskom, malteškom, poljskom,
portugalskom, rumunjskom, slovačkom, slovenskom, španjolskom, švedskom i
norveškom jeziku, pri čemu su tekstovi na svakom od tih jezika jednako
vjerodostojni, pohranjuje se u arhivu Glavnog tajništva Vijeća Europske
Unije, koje svakoj stranki dostavlja po jedan ovjereni primjerak.
Sastavljeno u Bruxellesu... 2013.
Za Europsku uniju
Za Kraljevinu Norvešku


				|

		52014PC0262

			Prijedlog ODLUKE VIJEĆA o stajalištu koje će biti doneseno, u ime Europske unije, u Zajedničkom odboru EGP-a u vezi s izmjenom Protokola 31 uz Sporazum o EGP-u, o suradnji na posebnim područjima izvan područja četiriju sloboda /* COM/2014/0262 final - 2014/0140 (NLE) */

			   	OBRAZLOŽENJE
1.           KONTEKST PRIJEDLOGA
Kako bi se osigurala potrebna pravna sigurnost
i homogenost unutarnjeg tržišta, Zajednički odbor EGP-a integrirat će
sve relevantno zakonodavstvo Unije u Sporazum o EGP-u što je prije moguće
nakon njegova donošenja te također omogućiti sudjelovanje država
članica EGP-a i EFTA-e u aktivnostima ili programima EU-a relevantnima za
EGP.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
Nacrtom Odluke Zajedničkog odbora EGP-a
(priložena uz predloženu Odluku Vijeća) želi se izmijeniti Protokol 31 uz
Sporazum o EGP-u o suradnji u posebnim područjima izvan četiriju
sloboda kako bi se proširila suradnja ugovornih stranaka Sporazuma o EGP-u
uključenjem suradnje u područjima slobodnog kretanja radnika, koordinacije
sustava socijalne sigurnosti i mjera za migrante, uključujući
migrante iz trećih zemalja.
3.           PRAVNI ELEMENTI PRIJEDLOGA
Člankom 1. stavkom 3. Uredbe
Vijeća (EZ) br. 2894/94 o rješenjima za provedbu Sporazuma o EGP-u
predviđa se da Vijeće utvrđuje stajalište o takvim Odlukama koje
je potrebno donijeti u ime Unije, na prijedlog Komisije.
Komisija Vijeću na donošenje daje Nacrt
Odluke Zajedničkog odbora EGP-a koji predstavlja stajalište Unije.
Komisija se nada da će ga što prije moći predstaviti Zajedničkom
odboru EGP-a.
2014/0140 (NLE)
Prijedlog
ODLUKE VIJEĆA
o stajalištu koje će biti doneseno, u
ime Europske unije,
u Zajedničkom odboru EGP-a u vezi s izmjenom Protokola 31 uz Sporazum o
EGP-u, o suradnji na posebnim područjima izvan područja četiriju
sloboda
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegove članke 46. i 48. u vezi s člankom
218. stavkom 9.,
uzimajući u obzir Uredbu Vijeća (EZ)
br. 2894/94 od 28. studenoga 1994. u vezi s rješenjima za provedbu
Sporazuma o Europskom gospodarskom prostoru[1],
a posebno njezin članak 1. stavak 3.,
uzimajući u obzir prijedlog Europske
komisije,
budući da:
(1)       Sporazum o Europskom
gospodarskom prostoru[2]
(„Sporazum o EGP-u”) stupio je na snagu 1. siječnja 1994.
(2)       U skladu s člankom 98.
Sporazuma o EGP-u, Zajednički odbor EGP-a može odlučiti izmijeniti,
između ostalog, njegov Protokol 31.
(3)       Protokol 31 uz Sporazum o
EGP-u sadržava posebne odredbe o suradnji u posebnim područjima izvan
četiriju sloboda.
(4)       Primjereno je proširiti
suradnju ugovornih stranaka Sporazuma o EGP-u kako bi se uključila
suradnja u području slobodnog kretanja radnika, koordinacija sustava socijalne
sigurnosti i mjera za migrante, uključujući migrante iz trećih
zemalja.
(5)       Protokol 31 uz Sporazum o
EGP-u treba stoga na odgovarajući način izmijeniti kako bi se
omogućila provedba te proširene suradnje od 1. siječnja 2014.
(6)       Stajalište Unije u Zajedničkom
odboru EGP-a trebalo bi se temeljiti na priloženom nacrtu Odluke.
DONIJELO JE OVU ODLUKU:
Članak 1.
Stajalište koje treba donijeti, u ime Europske
unije, u Zajedničkom odboru EGP-a o izmjeni Protokola 31. uz Sporazum o
EGP-u  temelji se na nacrtu Odluke Zajedničkog odbora EGP-a
priloženom ovoj  Odluci.
Članak 2.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 305, 30.11.1994., str. 6.
[2]               SL L 1, 3.1.1994., str. 3.
PRILOG
ODLUKA ZAJEDNIČKOG ODBORA EGP-a br. .../2014
od
kojom se izmjenjuje Protokol 31 uz Sporazum o EGP-u,
o suradnji u posebnim područjima izvan četiriju sloboda
ZAJEDNIČKI ODBOR EGP-a,
uzimajući u obzir Sporazum o Europskom
gospodarskom prostoru („Sporazum o EGP-u”), a posebno njegove članke 86. i
98.,
budući da:
(1)
Primjereno je proširiti suradnju ugovornih stranaka
Sporazuma o EGP-u kako bi se uključila suradnja u području slobodnog
kretanja radnika, koordinacije sustava socijalne sigurnosti i mjera za
migrante, uključujući migrante iz trećih zemalja,
(2)
Protokol 31 uz Sporazum o EGP-u treba stoga
izmijeniti kako bi se omogućila provedba te proširene suradnje od 1.
siječnja 2014.
DONIO JE OVU ODLUKU:
Članak 1.
Članak 5. Protokola 31 uz Sporazum o
EGP-u mijenja se kako slijedi:
1.           Sljedeći se stavak umeće
nakon stavka 12.:
„13.   Države EFTA-e od 1. siječnja 2014.
sudjeluju u aktivnostima koje se financiraju u okviru sljedeće
proračunske linije koja je dio općeg proračuna Europske unije za
financijsku godinu 2014.:
-        Proračunska linija
04 03 01 03: „Slobodno kretanje radnika, usklađivanje
sustava socijalne sigurnosti i mjera za migrante, uključujući
migrante iz trećih zemalja.”
2.           U stavku 5. riječi „i u
aktivnostima koje se financiraju u okviru proračunskih linija za
financijske godine 2012. i 2013. iz stavka 12. od 1. siječnja 2012.”
zamjenjuju se riječima „, u aktivnostima koje se financiraju u okviru
proračunskih linija za financijske godine 2012. i 2013. iz stavka 12. od
1. siječnja 2012. i u aktivnostima koje se financiraju u okviru
proračunske linije za financijsku godinu 2014. iz stavka 13. od 1.
siječnja 2014.”.
3.           U stavcima 6. i 7. riječi
„stavaka 8. i 12.” zamjenjuju se riječima „stavaka 8., 12. i 13.”.
Članak 2.
Ova Odluka stupa na snagu dan nakon posljednje
obavijesti u skladu s člankom 103. stavkom 1. Sporazuma o EGP-u*.
Primjenjuje
se od 1. siječnja 2014.
Članak 3.
Ova se Odluka objavljuje u Odjeljku o EGP-u i
Dodatku o EGP-u u Službenom listu Europske unije.
Sastavljeno u Bruxellesu
                                                                       Za
Zajednički odbor EGP-a
                                                                       Predsjednik

                                                                       Tajnici
                                                                       Zajedničkog
odbora EGP-a
*               [Ustavni zahtjevi nisu navedeni.] [Ustavni zahtjevi su
navedeni.]


				|

		52014PC0456

			Prijedlog ODLUKE EUROPSKOG PARLAMENTA I VIJEĆA o upotrebi Europskog fonda za prilagodbu globalizaciji, u skladu s točkom 13. Međuinstitucijskog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2014/003 ES/Hrana i piće iz Aragonije) /* COM/2014/0456 final  */

			   	OBRAZLOŽENJE
KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ) br. 1927/2006[1] („Uredba o EGF-u”).
2.           Španjolska tijela podnijela
su zahtjev EGF/2014/003 ES/Hrana i piće iz Aragonije za financijski
doprinos iz EGF-a slijedom otpuštanja i prestanka djelatnosti u smislu
članka 3. Uredbe o EGF-u (dalje u tekstu „otpuštanja”) zabilježenih u
slučaju 661 poduzeća koja djeluju u okviru odjeljka 56. NACE
Rev. 2 (Djelatnosti pripreme i usluživanja hrane i pića)[2] u Aragoniji koja je
regija razine 2 NUTS-a (ES24).
3.           Komisija je po ispitivanju
zahtjeva, u skladu s primjenjivim odredbama Uredbe o EGF-u, donijela
zaključak da su ispunjeni uvjeti za dodjelu financijskog doprinosa iz
EGF-a.
SAŽETAK ZAHTJEVA
 Zahtjev za dodjelu sredstava iz EGF-a: || EGF/2014/003 ES/Hrana i piće iz Aragonije
 Država članica: || Španjolska
 Predmetna regija/regije (NUTS razina 2): || Aragonija (ES24)
 Datum podnošenja zahtjeva: || 21.2.2014.
 Datum potvrde primitka zahtjeva i datum podnošenja zahtjeva za dodatnim informacijama. || 7.3.2014.
 Rok za dostavu dodatnih informacija: || 18.4.2014.
 Rok za dovršetak ocjenjivanja: || 11.7.2014.
 Intervencijski kriterij: || Članak 4. stavak 1. točka (b) Uredbe o EGF-u
 Sektor/sektori gospodarske aktivnosti (NACE Rev. 2, odjeljak): || „Djelatnosti pripreme i usluživanja hrane i pića”, odjeljak 56.
 Referentno razdoblje (devet mjeseci): || 1.3.2013. – 1.12.2013.
 Broj otpuštanja ili prestanaka djelatnosti tijekom referentnog razdoblja: || 904
 Broj prihvatljivih korisnika za koje se očekuje da će sudjelovati u mjerama: || 280
 Proračun za usluge prilagođene potrebama (EUR) || 1 575 998 ||   ||
 Proračun za provedbu EGF-a (EUR)[3] || 24 002 ||   ||
 Ukupni proračun (EUR) || 1 600 000 ||   ||
 Financijski doprinos zatražen iz EGF-a (EUR) || 960 000 || (60 % ukupnog proračuna) ||
OCJENA ZAHTJEVA
Postupak
4.           Španjolska tijela podnijela
su (21. veljače 2014.) zahtjev EGF/2014/003 ES/Hrana i
piće iz Aragonije unutar 12 tjedana od dana na koji su ispunjeni
intervencijski kriteriji utvrđeni stavcima 5. – 7. u nastavku
teksta. Komisija je (7. ožujka 2014.) potvrdila primitak zahtjeva
unutar dva tjedna od dana podnošenja zahtjeva. Na isti je dan Komisija
zatražila dodatne informacije od španjolskih tijela. Te dodatne informacije
dostavljene su unutar šest tjedana od dana podnošenja zahtjeva. Rok u trajanju
od 12 tjedana od dana primitka potpunog zahtjeva unutar kojeg bi Komisija
trebala dovršiti ocjenu usklađenosti zahtjeva s uvjetima za pružanje
financijskog doprinosa ističe 11. srpnja 2014.
Prihvatljivost zahtjeva
Intervencijski kriteriji
5.           Španjolska tijela podnijela
su zahtjev na temelju intervencijskog kriterija iz članka 4.
stavka 1. točke (b) Uredbe o EGF-u kojim se propisuje najmanje 500
otpuštanja u referentnom razdoblju od devet mjeseci u poduzećima koja
djeluju u istom ekonomskom sektoru na razini NACE Rev. 2 i smještena su u
jednoj regiji ili u dvjema susjednim regijama razine NUTS 2.
6.           Zahtjev se odnosi na 904
radnika koji su proglašeni viškom[4]
u 661 poduzeću[5]
koja djeluju u okviru odjeljka 56. NACE Rev. 2 (Djelatnosti pripreme i
usluživanja hrane i pića) u Aragoniji koja je regija razine 2 NUTS-a (ES24).
7.           Referentno
razdoblje od devet mjeseci traje od 1. ožujka 2013. do 1. prosinca 2013.
Izračun broja otpuštanja i
prestanaka djelatnosti
8.           Sva otpuštanja
izračunata su od dana de facto raskida ugovora o radu ili njegova isteka
unutar referentnog razdoblja.
Prihvatljivi korisnici
9.           Ukupni broj prihvatljivih
korisnika iznosi 904.
Poveznica između otpuštanja i
svjetske financijske i gospodarske krize razmatrane Uredbom (EZ) br. 546/2009
10.         U cilju uspostave poveznice
između otpuštanja i svjetske financijske i gospodarske krize razmatrane
Uredbom (EZ) br. 546/2009. španjolska tijela tvrde da se u 2009. zbog
svjetske financijske i gospodarske krize dogodio bitan gospodarski pad na
razini EU-27 te u Španjolskoj. U 2009. stopa rasta BDP-a (postotna promjena u
odnosu na prethodnu godinu) iznosila je –4,5 % na razini EU-27, odnosno –3,8 %
u Španjolskoj. U 2010. i 2011. zabilježen je oporavak gospodarstva EU-27 te su
stope rasta BDP-a iznosile 2,0 %, odnosno 1,7 %, dok je u 2012.
ponovno zabilježena negativna stopa rasta gospodarstva EU-27 (–0,4 %).
Stopa rasta španjolskog BDP-a bila je negativna u 2010. (–0,2 %) i 2012.
(–1,6 %) te blago pozitivna (0,1 %) u 2011.
Stopa
rasta BDP-a
(postotna promjena u odnosu na prethodnu godinu)

          Izvor:
Eurostat
11.         Španjolsko gospodarstvo bilo
je znatno pogođeno svjetskom financijskom i gospodarskom krizom što je
navelo španjolsku vladu na poduzimanje mjera poput povećanja poreznih
prihoda, posebno većim PDV-om čija je opća stopa povećana
sa 16 % na 18 % u 2010. te dodatno na 21 % u 2012.,
racionalizacije u području javnih rashoda i smanjenja plaća
zaposlenika u javnom sektoru. U pokušaju jačanja konkurentnosti
španjolskog gospodarstva zabilježen je i pad prosječnog dohotka u
privatnom sektoru. Zbog smanjenja dohotka trenutačno je pala potrošnja. Od
2009. do 2012. zabilježen je pad potrošnje kućanstava u Španjolskoj u tri
od četiri godine u usporedbi s istim razdobljem prethodne godine. Pala je
i potrošnja kućanstava na razini EU-27, ali u manjoj mjeri.
Potrošnja
kućanstava
(postotna promjena u odnosu na prethodnu godinu)
   || 2009. || 2010. || 2011. || 2012.
 EU-27 || –1,67 || 1,04 || 0,26 || –0,74
 Španjolska || –3,82 || 0,11 || –1,16 || –2,84
          Izvor: Eurostat
12.         Pad potrošnje kućanstava
u Španjolskoj doveo je do smanjenja potražnje u području pripreme i
usluživanja hrane i pića, u svjetlu znatne povezanosti razine izdataka
kućanstava s potrošnjom hrane i pića koji se ne pripremaju u
kući. Španjolska tijela, navodeći podatke Španjolskog ministarstva
poljoprivrede, prehrane i zaštite okoliša, objasnila su da su se u 2012. ukupni
izdaci kućanstava u Španjolskoj za hranu smanjili za 1,3 % u odnosu
na 2011. Vrijedi napomenuti da su se izdaci za hranu za kućnu potrošnju
povećali za 0,2 %, dok su se izdaci za hranu koja se ne priprema u
kući smanjili za 4,1 %. Izdaci za potrošnju hrane u djelatnostima
njezina pripremanja i usluživanja padaju od početka financijske i
gospodarske krize; od 2009. do 2012. smanjili su se za 12,1 %.
Izdaci
za potrošnju hrane koja se ne priprema u kući
(u milijunima EUR)

          Izvor:
Španjolsko ministarstvo poljoprivrede, prehrane i zaštite okoliša
Događaji zbog kojih dolazi do
otpuštanja i prestanka aktivnosti
13.         U skladu s godišnjim
izvješćem udruženja Federación Española de Hostelería y Restauración
(FEHR) o djelatnostima pružanja smještaja te pripreme i usluživanja hrane i
pića za 2012.[6],
sektorski indeks poslovne aktivnosti smanjio se 8,26 % u razdoblju od 2010.
do 2012. Nadalje, španjolska tijela tvrde da je zbog smanjenja izdataka za
hranu koja se ne priprema u kući broj poduzeća koja djeluju u sektoru
pripreme i usluživanja hrane i pića pao za 3,5 % na nacionalnoj
razini u 2011. u odnosu na 2009., dok je u Aragoniji zabilježen pad od 11 %.
14.         Pad poslovne aktivnosti u
sektoru pripreme i usluživanja hrane i pića i zatvaranje mnogih
poduzeća koja djeluju u tom sektoru doveli su do velikog broja otpuštanja.
Predviđene posljedice otpuštanja na
lokalno, regionalno ili nacionalno gospodarstvo i zaposlenost
15.         Kriza je bitno negativno
utjecala na zaposlenost u Aragoniji. Stopa nezaposlenosti u regiji brzo se
povećala, s 4,2 % u prosincu 2007. na 18,4 % u prosincu 2013.
Uzimajući u obzir posljedice krize i u drugim sektorima, poput
građevinskog sektora i sektora maloprodaje, koji su veoma važni za gospodarstvo
regije, situacija u pogledu zaposlenosti u Aragoniji čini se posebno
krhkom. Španjolska je, nakon otpuštanja u građevinskom sektoru i sektoru
maloprodaje u Aragoniji, u svibnju 2010.[7]
i prosincu 2011.[8]
podnijela zahtjeve za financijske doprinose iz EGF-a.
Stopa
nezaposlenosti u Aragoniji

          Izvor: EPA[9]
16.         Sektor pripreme i usluživanja
hrane i pića tradicionalno se smatrao sigurnosnom mrežom u razdobljima
otežanog pronalaska posla jer je u sektoru hrane i pića bilo jednostavno
pronaći posao, uglavnom zbog toga što takvi poslovi uključuju
zahtjevno radno vrijeme koje je teško uskladiti s obiteljskim životom.
Čini se da to što se sada čak i u sektoru pripreme i usluživanja
hrane i pića osjećaju posljedice financijske i gospodarske krize, što
je dovelo do otpuštanja, negativno utječe na regionalno gospodarstvo u
većoj mjeri nego što je vidljivo iz samih brojki.
Ciljani korisnici i predložena djelovanja
Ciljani korisnici
17.         Predviđa se da će 280
prihvatljivih korisnika sudjelovati u mjerama.
18.         Raščlamba očekivanih
sudionika po spolu, nacionalnosti i dobnoj skupini:

 Kategorija || Broj ciljanih korisnika
 Spol: || muškarci: || 97 || (34,64 %)
   || Žene: || 183 || (65,36 %)
 Državljanstvo: || državljani EU-a: || 174 || (62,14 %)
   || nisu državljani EU-a: || 106 || (37,86 %)
 Dobna skupina: || 15 – 24: || 26 || (9,29 %)
   || 25 – 54: || 232 || (82,86 %)
   || 55 – 64: || 22 || (7,85 %)
   || stariji od 64 godine: || 0 || (0,00 %)
Predložena djelovanja
19.         Usluge
prilagođene potrebama koje će se osigurati radnicima koji su
proglašeni viškom sastoje se od sljedećih djelovanja koja se kombiniraju u
cilju stvaranja usklađenog paketa usluga prilagođenih potrebama
kojima se radnike koji su proglašeni viškom ponovno želi uključiti u rad.
Razvrstane su u četiri područja:
1. Usmjeravanje, savjetovanje i traženje
posla
–
Uvodni sastanak, profesionalna orijentacija i
izrada profila: Prva mjera koja se pruža svim
sudionicima uključuje izradu profila radnika kao i osiguravanje
informacija o raspoloživim poslovima, o vještinama i zahtjevima u pogledu
osposobljavanja, raspoloživim programima osposobljavanja i poticajima.
–
Osposobljavanje povezano s tehnikama traženja
posla, samozapošljavanjem i socijalnim vještinama:
Radnici će sudjelovati na radionicama u okviru kojih će težište biti
na samozapošljavanju i promicanju poduzetništva ili će proći osposobljavanje
povezano s vještinama traženja posla. Ciljevi te mjere bit će i
povećanje samosvijesti sudionika te jačanje njihova samopouzdanja i
socijalnih vještina.
2. Osposobljavanje i ponovno
osposobljavanje
–
Opće osposobljavanje i ponovno
osposobljavanje: U okviru ove mjere nudi se nekoliko
različitih programa osposobljavanja. Ciljani korisnici moći će
sudjelovati na jednom ili više tečajeva u sljedećim područjima: (1) Opće
osposobljavanje u području informacijskih i komunikacijskih
tehnologija (ICT), početna ili srednja razina. (2) Osposobljavanje
povezano sa strukovnim vještinama: U sektoru hrane i pića danas su
potrebni ne samo kvalificirani nego i svestrani radnici. U cilja stjecanja
posebnih vještina koje se traže u sektoru osigurat će se niz tečajeva
strukovnog osposobljavanja, npr. za barmene i koktel-majstore, usluge
posluživanja u restoranima, konobare na svečanostima, rukovanje hranom,
pomoćne kuhare, kuhanje u vakuumu, roštilj i kuhanje „platos combinados”[10] itd. Sudionicima
će se ponuditi i strukovno osposobljavanje za poslove u drugim sektorima
za čije je obavljanje potrebna dozvola (npr. privatna zaštita, prijevoz
putnika sa SSO-om[11]
itd.). (3) Osposobljavanje uz obvezu zapošljavanja: Tečajevi
osposobljavanja u cilju ispunjavanja utvrđenih potreba lokalnih
poduzeća, koja će zaposliti neke od sudionika tečaja. (4) Osposobljavanje
u pogledu razvoja osobnih vještina: Sudionike će se osposobiti u
generičkim vještinama koje uključuju postupak donošenja odluka,
rješavanje sporova, prilagodbu na promjene, vještine u području
međuljudskih odnosa itd.
–
Priznavanje prijašnjeg iskustva: Ovo obuhvaća ocjenu stečenog znanja i iskustva svakog
pojedinog radnika te utvrđivanje područja u kojima je potrebno
dodatno osposobljavanje. Nakon okončanja postupka priznavanja prijašnjeg
iskustva sudionicima će se uručiti službena potvrda o vještinama i
znanju koju izdaje Agencia de Cualificaciones Profesionales de Aragón
(Aragonski ured za strukovne kvalifikacije).
3. Ponovno uključivanje u rad
–
Intenzivna pomoć pri traženju posla: Ovo će uključivati intenzivnu potragu za novim poslom
(uključujući aktivno istraživanje prilika za zapošljavanje na
lokalnoj i regionalnoj razini, istraživanje u sektorima u razvoju (npr.
obnovljivi izvori energije, trgovina organskim proizvodima itd.)) i
usklađivanje s potrebama tržišta rada.
–
Vođenje nakon ponovnog uključivanja u
rad: Ovim će se spriječiti problemi koji
mogu nastati na novom poslu; radnike koji su ponovno uključeni u rad
usmjeravat će se tijekom prvih mjeseci na novom poslu.
4. Poticaji
–
Naknada za traženje posla: Korisnicima koji sudjeluju u mjerama te postupaju u skladu s
dogovorenim programom za ponovno uključenje u rad isplatit će se
jednokratna naknada u iznosu od 300 EUR, u dva obroka od po 150 EUR.
–
Doprinos za njegovatelje uzdržavanih osoba: Korisnicima koji sudjeluju u mjerama i koji su odgovorni za njegu
uzdržavanih osoba (djece, starijih ili osoba s invaliditetom) isplatit će
se jednokratna naknada u iznosu od 150 EUR kako bi ih se potaklo da
sudjeluju u mjerama na način da se kompenzira dio dodatnih troškova
nastalih pri njezi uzdržavanih osoba za vrijeme dok sudjeluju u mjerama.
–
Poticaj za zapošljavanje: Korisnicima koji se ponovno zaposle isplatit će se subvencija
plaće u iznosu od 200 EUR mjesečno na maksimalno razdoblje od
tri mjeseca kako bi ih se potaklo (posebno starije korisnike) na ponovno
zapošljavanje, posebno ako su ponuđeni uvjeti manje privlačni nego na
njihovu prethodnom poslu.
–
Poticaji za zapošljavanje za samozaposlene
radnike: Korisnicima koji se samozaposle isplatit
će se naknada u iznosu od 400 EUR mjesečno na maksimalno
razdoblje od tri mjeseca kako bi im se pružila potpora tijekom početnog
razdoblja njihova rada.
20.         Predložena,
prethodno u tekstu opisana djelovanja predstavljaju aktivne mjere tržišta rada
u okviru prihvatljivih djelovanja utvrđenih člankom 7. Uredbe o
EGF-u. Navedena djelovanja ne zamjenjuju pasivne mjere socijalne zaštite.
21.         Španjolska tijela potvrdila su
da za nijedno od navedenih djelovanja nisu odgovorna poduzeća na temelju
nacionalnog prava ili kolektivnih ugovora.
Predviđeni proračun
22.         Predviđeni ukupni
troškovi iznose 1 600 000 EUR, u što su uključeni izdaci za
usluge prilagođene potrebama u iznosu od 1 575 998 EUR i
izdaci za aktivnosti pripreme, upravljanja, informiranja i promidžbe te
kontrole i izvješćivanja u iznosu od 24 002 EUR.
23.         Ukupni
traženi financijski doprinos iz EGF-a iznosi 960 000 EUR (60 %
ukupnih troškova).
 Djelovanja || Predviđeni broj sudionika || Predviđeni trošak po sudioniku (u EUR) || Predviđeni ukupni troškovi (u EUR) (% ukupnog iznosa)
 Usluge prilagođene potrebama (djelovanja na temelju članka 7. stavka 1. točaka (a) i (c) Uredbe o EGF-u):
 Uvodni sastanak, profesionalna orijentacija i izrada profila (Acogida, elaboración de los itinerarios personalizados de inserción y asesoramiento laboral) || 280 || 1 077 || 301 560
 Osposobljavanje povezano s tehnikama traženja posla, samozapošljavanjem i socijalnim vještinama (Formación en técnicas para la búsqueda de empleo, autoempleo y habilidades sociales) || 280 || 400 || 112 000
 Opće osposobljavanje, ponovno osposobljavanje i strukovno osposobljavanje te priznavanje prijašnjeg iskustva (Formación para el empleo y acreditación de competencias) || 220 || 1 425 || 313 500
 Intenzivna pomoć pri traženju zaposlenja (Asistencia a la recolocación) || 280 || 2 150 || 601 938
 Vođenje nakon ponovnog uključivanja u rad (Seguimiento en el empleo) || 145 || 400 || 58 000
 Podzbroj (a): ||   || 1 386 998
 (88,0 %)
 Naknade i poticaji (djelovanja na temelju članka 7. stavka 1. točke (b) Uredbe o EGF-u):
 Naknada za traženje posla (Incentivo para la búsqueda activa de empleo) || 280 || 300 || 84 000
 Doprinos za njegovatelje uzdržavanih osoba (Medidas de acompañamiento) || 140 || 150 || 21 000
 Poticaj za zapošljavanje (Incentivo para la recolocación laboral) || 100 || 600 || 60 000
 Poticaji za zapošljavanje za samozaposlene radnike (Incentivo para la actividad por cuenta propia) || 20 || 1 200 || 24 000
 Podzbroj (b): ||   || 189 000
 (12,0 %)
  Djelovanja na temelju članka 7. stavka 4. Uredbe o EGF-u
 1. Aktivnosti pripreme ||   || 5 900
 2. Upravljanje ||   || 0
 3. Informiranje i promidžba ||   || 4 100
 4. Kontrola i izvješćivanje ||   || 14 002
 Podzbroj (c): ||   || 24 002
 (1,5 %)
 Ukupni troškovi (a + b + c): ||   || 1 600 000
 Doprinos iz EGF-a (60% ukupnih troškova) ||   || 960 000
24.         Troškovi djelovanja
utvrđenih u tablici prethodno u tekstu kao djelovanja na temelju
članka 7. stavka 1. točke (b) Uredbe o EGF-u ne
prelaze 35 % ukupnih troškova usklađenog paketa usluga
prilagođenih potrebama. Španjolska tijela potvrdila su da ta djelovanja
ovise o aktivnom sudjelovanju korisnika u traženju posla ili aktivnostima
osposobljavanja.
Razdoblje prihvatljivosti izdataka
25.         Španjolska tijela
započela su s pružanjem usluga prilagođenih potrebama ciljanim
korisnicima 21. veljače 2014. Izdaci za djelovanja iz
točke 19. stoga će biti prihvatljivi za financijski doprinos iz
EGF-a od 21. veljače 2014. do 21. veljače 2016.
26.         Španjolska tijela
započela su sa stvaranjem administrativnih izdataka za provedbu EGF-a 7. studenoga 2013.
Izdaci za aktivnosti pripreme, upravljanja, informiranja i promidžbe te
kontrole i izvješćivanja stoga će biti prihvatljivi za financijski
doprinos iz EGF-a od 7. studenoga 2013. do 21. kolovoza 2016.
Komplementarnost s djelovanjima koja se
financiraju iz nacionalnih fondova ili fondova Unije
27.         Španjolska tijela navela su da
financijski doprinos iz EGF-a neće zamijeniti djelovanja koja su za
predmetna poduzeća obvezna na temelju nacionalnog prava ili kolektivnih
ugovora.
28.         Španjolska tijela navela su da
se za prethodno navedene mjere za koje se dodjeljuje financijski doprinos iz
EGF-a neće dodijeliti financijski doprinos i iz drugih financijskih
instrumenata Unije.
29.         Tri operativna programa u
okviru Europskog socijalnog fonda (ESF) (2007. – 2013.) iz kojih se
sufinanciraju djelovanja u Aragoniji su: Višeregionalni operativni program
ESF-a za prilagodbu i zapošljavanje, Operativni program ESF-a za
antidiskriminaciju i Operativni program ESF-a za Aragoniju. Iako bi neke mjere
EGF-a mogle biti slične mjerama ESF-a, postoji razlika: mjere EGF-a jedinstvene
su i posebne prirode (usmjerene su na određeni sektor i određenu
populaciju), prilagođene su i intenzivnog oblika. Trajnim praćenjem
djelovanja u okviru ESF-a i EGF-a sa sličnom svrhom i predmetnih radnika
izbjeći će se preklapanje između mjera ESF-a i EGF-a.
30.         Izvori nacionalnog
pretfinanciranja ili sufinanciranja godišnje se utvrđuju Zakonom o
proračunu Vlade autonomne zajednice Aragonije.
Postupci za savjetovanje s ciljanim
korisnicima, njihovim predstavnicima ili socijalnim partnerima te s lokalnim i
regionalnim tijelima
31.         Španjolska tijela navela su da
je usklađeni paket usluga prilagođenih potrebama osmišljen u suradnji
sa sindikatima Confederación Sindical de Comisiones Obreras-CC.OO Aragón
i Unión General de Trabajadores-UGT Aragón te organizacijama poslodavaca
Confederación de Empresarios de Aragón-CREA i Confederación de la Pequeña y
Mediana Empresa Aragonesa-CEPYME Aragón. Savjetovanja sa socijalnim partnerima
održana su dvaput: 20. lipnja 2013. i 16. listopada 2013.
Na prvom su sastanku socijalni partneri postigli sporazum o podnošenju zahtjeva
za dodjelu sredstava iz EGF-a za sektor pripreme i usluživanja hrane i
pića. Na drugom je sastanku provedena rasprava o nacrtu zahtjeva te je o
njemu postignut sporazum, posebno u vezi sa sadržajem i vremenskim rasporedom
djelovanja.
Sustavi upravljanja i nadzora
32.         Zahtjev sadržava detaljan opis
sustava upravljanja i nadzora kojim se utvrđuju nadležnosti
uključenih tijela. Španjolska je obavijestila Komisiju da će
financijskim doprinosom upravljati i nadzirati ga ista tijela koja upravljaju
ESF-om i nadziru ga. Instituto Aragonés de Empleo (INAEM) posredovat će za
upravljačko tijelo.
Obveze predmetne države članice
33.         Španjolska tijela dostavila su
sva potrebna jamstva u vezi sa sljedećim zahtjevima:
–
načela jednakog postupanja i nediskriminacije
poštovat će se u vezi s pristupom predloženim djelovanjima i njihovom
provedbom,
–
ispunjeni su zahtjevi utvrđenim nacionalnim
zakonodavstvom i zakonodavstvom EU-a o kolektivnom otpuštanju,
–
predloženim djelovanjima pružit će se potpora
pojedinačnim radnicima i neće se upotrebljavati za restrukturiranje
poduzeća ili sektora,
–
predložena djelovanja neće se financijski
poduprijeti iz drugih fondova ili financijskih instrumenata Unije i
spriječit će se dvostruko financiranje,
–
predložena djelovanja bit će komplementarna s
djelovanjima koja se financiraju iz strukturnih fondova,
–
financijski doprinos iz EGF-a bit će u skladu
s postupovnim i materijalnim pravilima Unije o državnim potporama.
PRORAČUNSKE IMPLIKACIJE
Proračunski prijedlog
34.         EGF ne smije premašiti
maksimalni godišnji iznos od 150 milijuna EUR (cijene u 2011.), kako
je utvrđeno člankom 12. Uredbe Vijeća (EU, Euratom)
br. 1311/2013 od 2. prosinca 2013. kojom se uspostavlja
višegodišnji financijski okvir za razdoblje 2014. – 2020.[12]
35.         Komisija, nakon ispitivanja
zahtjeva u pogledu uvjeta utvrđenih člankom 13. stavkom 1.
Uredbe o EGF-u te uzimajući u obzir broj ciljanih korisnika, predložena
djelovanja i predviđene troškove, predlaže upotrebu EGF-a u iznosu od 960 000 EUR, što predstavlja 60 % ukupnih troškova predloženih djelovanja, kako bi se kao odgovor na zahtjev osigurao
financijski doprinos.
36.         Predloženu odluku o upotrebi
EGF-a zajednički će donijeti Europski parlament i Vijeće, kako
je utvrđeno točkom 13. Međuinstitucijskog sporazuma od 2. prosinca 2013.
između Europskog parlamenta, Vijeća i Komisije o proračunskoj
disciplini, suradnji u proračunskim pitanjima i dobrom financijskom
upravljanju[13].
Povezani akti
37.         Komisija će istodobno s
podnošenjem navedenog prijedloga odluke o upotrebi EGF-a predstaviti Europskom
parlamentu i Vijeću prijedlog za prijenos 960 000 EUR u
odgovarajuću proračunsku liniju.
38.         Komisija će istodobno s
donošenjem navedenog prijedloga odluke o upotrebi EGF-a provedbenim aktom donijeti
odluku o financijskom doprinosu koja će stupiti na snagu na dan na koji
Europski parlament i Vijeće donesu predloženu odluku o upotrebi EGF-a.
Prijedlog
ODLUKE EUROPSKOG PARLAMENTA I VIJEĆA
o upotrebi Europskog fonda za prilagodbu
globalizaciji, u skladu s točkom 13. Međuinstitucijskog
sporazuma od 2. prosinca 2013. između Europskog parlamenta,
Vijeća i Komisije o proračunskoj disciplini, suradnji u
proračunskim pitanjima i dobrom financijskom upravljanju
(zahtjev EGF/2014/003 ES/Hrana i piće iz Aragonije)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU) br. 1309/2013
Europskog parlamenta i Vijeća od 17. prosinca 2013. o Europskom
fondu za prilagodbu globalizaciji (2014. – 2020.) i stavljanju izvan snage
Uredbe (EZ) br. 1927/2006[14],
a posebno njezin članak 15. stavak 4.,
uzimajući u obzir prijedlog Europske
komisije,
djelujući u skladu s postupkom
utvrđenim točkom 13. Međuinstitucijskog sporazuma od 2. prosinca 2013.
između Europskog parlamenta, Vijeća i Komisije o proračunskoj
disciplini, suradnji u proračunskim pitanjima i dobrom financijskom
upravljanju[15],
budući da:
(1)       Europski fond za prilagodbu
globalizaciji (EGF) uspostavljen je u cilju pružanja potpore radnicima koji su
proglašeni viškom i samozaposlenim osobama koje su prestale sa svojom
djelatnošću zbog velikih strukturnih promjena u tokovima svjetske trgovine
uzrokovanih globalizacijom, kao posljedica nastavka svjetske financijske i
gospodarske krize razmatrane Uredbom (EZ) br. 546/2009.[16] ili kao posljedica
nove svjetske financijske i gospodarske krize te kako bi im se pomoglo da se
ponovno uključe u tržište rada.
(2)       EGF ne premašuje maksimalni
godišnji iznos od 150 milijuna EUR (cijene iz 2011.), kako je
utvrđeno člankom 12. Uredbe Vijeća (EU, Euratom) br. 1311/2013
kojom se uspostavlja višegodišnji financijski okvir za razdoblje 2014. – 2020.[17]
(3)       Španjolska je u pogledu
otpuštanja[18]
u 661 poduzeću koja djeluju u okviru odjeljka 56. NACE Rev. 2
(Djelatnosti pripreme i usluživanja hrane i pića)[19] u Aragoniji koja je
regija razine 2 NUTS-a (ES24) 21. veljače 2014. podnijela
zahtjev o upotrebi EGF-a te ga dopunila dodatnim informacijama kako je
predviđeno člankom 8. stavkom 3. Uredbe (EU) br. 1309/2013.
Taj je zahtjev u skladu sa zahtjevima za određivanje financijskog
doprinosa iz EGF-a utvrđenima člankom 13. Uredbe (EU) br. 1309/2013.
(4)       EGF bi stoga trebalo
upotrijebiti kako bi se osigurao financijski doprinos u iznosu od 960 000 EUR
za zahtjev koji je podnijela Španjolska,
DONIJELI SU OVU ODLUKU:
Članak 1.
EGF se upotrebljava u okviru općeg
proračuna Europske unije za financijsku godinu 2014. kako bi se osigurao
iznos od 960 000 EUR u odobrenim sredstvima za plaćanje i
odobrenim sredstvima za preuzimanje obveza.
Članak 2.
Ova se Odluka
objavljuje u Službenom listu Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.).
[3]               U skladu s člankom 7. stavkom 4. Uredbe
(EU) br. 1309/2013.
[4]               U smislu članka 3. točke (a) Uredbe
o EGF-u.
[5]               Popis predmetnih poduzeća i broj radnika koji su
proglašeni viškom po pojedinom poduzeću navedeni su u Prilogu.
[6]               Izvor: www.fehr.es
[7]               EGF/2010/016 ES Maloprodaja u Aragoniji. COM(2010) 615
[8]               EGF/2011/017 ES Izgradnja zgrada u Aragoniji. COM(2012) 290
[9]               http://www.datosmacro.com/paro-epa/espana-comunidades-autonomas/aragon?sector=EPA&sc=T&anio=2013
[10]             „Plato combinado” je jeftini obrok koji se sastoji
od glavnog jela u kojem se svi prilozi poslužuju na jednom pladnju.
[11]             Svjedodžba o stručnoj osposobljenosti (SSO) je
svjedodžba kojom se potvrđuje da su određeni profesionalni
vozači prošli tečajeve i testove propisane Direktivom 2003/59/EZ.
[12]             SL L 347, 20.12.2013., str. 884.
[13]             SL C 373, 20.12.2013., str. 1.
[14]             SL L 347, 20.12.2013., str. 855.
[15]             SL C 373, 20.12.2013., str. 1.
[16]             SL L 167, 29.6.2009., str. 26.
[17]             SL L 347, 20.12.2013., str. 884.
[18]             U smislu članka 3. točke (a) Uredbe o
EGF-u.
[19]             Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni
Uredbe Vijeća (EEZ) br. 3037/90 kao i određenih uredbi EZ-a o
posebnim statističkim područjima (SL L 393, 30.12.2006.,
str. 1.).
PRILOG
 Poduzeća i broj otpuštanja
 A., C.J., J.C. Peralta Panazano, I. y C,M, Peralta || 1 || Jornada de Pozas Monforte Miguel || 1
 Abril Yago Juan J. || 1 || Juan 13, S.I. || 1
 Acha Salazar Raul || 1 || Julia Piquero Moreno y otros || 1
 Actividades Solber, S.L. || 3 || Julian Villarroya Luis || 1
 Agudo Agudo Antoni || 1 || Juna 2012 S.L || 1
 Aguilar García Laura || 1 || Jurado Casaos Elías || 1
 Ajaj Artal Karen || 2 || Kililay S.L. || 1
 Akymova Tetyan || 2 || Komolamueves, S.L. || 1
 Alba Ruz José || 1 || Kovancilar S.L. || 1
 Albareda y Esteban S.L. || 1 || L´Isola dei Sapore S.I. || 1
 Alcaine Camón Cesar || 1 || La Bocca Grupo Hotelero S.L. || 2
 Alcañiz Cafés y Bares, S.L. || 1 || La Candelaria, S.L. || 3
 Aldaga S.I. || 1 || La Charrada S.I. || 1
 Alfari2012, S.L. || 1 || La Cocina de José Fernández S.L. || 1
 Alfonso 1-13 S.L. || 1 || La Colmenilla Tarongi S.L. || 1
 Alleanze L.M. 2011 S.L || 2 || La Comida del Pascualillo S.L. || 1
 Allue Muro Antonio || 2 || La Espuma S.I. || 1
 Allueva Gimeno Pedro || 1 || La Giara, S.L. || 1
 Almusarratisa S.L. || 1 || La Hoja de Eva, S.L. || 3
 Alonso Aberasturi José V || 1 || La Hora Tapas S.L. || 1
 Alonso Busnadiego José P. || 1 || La Lobera de Martin S.L. || 7
 Alpetrique, S.L. || 1 || La Magia del Buen Comer S.L. || 2
 Alsoca, S.L. || 1 || La Marmita de Guara || 1
 Alt Berlin Norte, S. L. || 2 || La Menta y las Violetas S.L. || 1
 Alvarez Moret José L || 1 || La Mirada de Viernes, S.L. || 4
 Am, S.I. || 1 || La Parada 2000 S.L || 2
 Amadeo, S.L. || 1 || La Pascuala S.I. || 1
 American Farmer Hosteleros, S.L. || 2 || La Picadita S.I. || 2
 Amicis y Rodriguez, S.L. || 1 || La Preciosa Café, S.L. || 1
 Aneluda, S.L. || 1 || La Racio de Tres, S.L. || 1
 Angeles Reinoso Moreno y Jose Salinas Cebollada || 1 || La Rinconada de Lorenzo, S.L. || 1
 Anicca-08 S.L. || 1 || La Trobada de Berdún Soc. Coop. De Trabajo Asoc. || 1
 Ansirest S.L. || 1 || La Variada S.I || 2
 Antigua Venta La Romera S.L. || 1 || La Venta del Madrazo S.L. || 1
 Antiguo La Jota S.L. || 1 || Laalsi Zaragoza S.L. || 1
 Antonio Valiente Llorens y Aranzazu Sainz Mont || 1 || Lacatus Marian || 1
 APA Colegio Público San Braulio || 2 || Lacoma Blasco, S.I. || 1
 Apovisa, S.L. || 1 || Ladesgra, S.L. || 1
 Aragonia Hostelería 2013 S.L. || 2 || Lahoz Ortiz Elguea Alfred || 1
 Aramark Servicios de Catering, S.L. || 3 || Laiglesia Pérez José L. || 1
 Arc Pizaa y Restauración SLU || 1 || Laneros, S.L. (S.L.U.) || 2
 Área de Servicio 202, S.L. || 1 || Laorden Soto Jesús || 1
 Areas S.A || 2 || Las Delicias del Buen Yantar. S.L. || 1
 Areco Servicios Integrales S.L. || 1 || Las Misiones de Marc, S.L.U. || 1
 Arigar Yemar S.L. || 1 || Las Naves Hostelería y Restauración, S.L. || 1
 Armabu Hostelera, S.L. || 2 || Lasheras Carbonell Franci || 1
 Arrecife Restauración, S.L.L. || 1 || Laysan, S.I. || 2
 Arrondo Blas Ignaci || 2 || Lázaro Burriel Antonio || 3
 Asador Las Espuelas, S.I. || 1 || Lázaro Paños Daniel || 1
 Aslam Mohamm || 1 || Leny Romero Mendez y Julián Ortas Laliena, S.I. || 1
 Asociados y Cooperativistas Bolea Latorre, S.L. || 1 || Leticia Carretero Mendo y Alvaro García Gonza || 1
 Aspen Brasserie, S.L. || 1 || Levitec Restauración S.L. || 1
 Assislu2012 S.L. Unipersonal || 1 || Li Xiaoji || 1
 Auria González S.I. || 1 || Liebana del Molino Antonio || 1
 Ayora Mir S.I. || 2 || Lisbona Artal Oscar || 1
 Ayora Ponz Juan F. || 1 || Little Mombo, S.I. || 1
 Azagra Rasal Antoni || 1 || Liu Da, S.I. || 1
 Azaila 2011, S.L. || 1 || Lleida Di Marco S.L. || 2
 Azonez Hermanos S.L. || 1 || Llorente Yagüe Jesús || 1
 Azoque Eventos, S.L. || 2 || López Cuervo Carolina || 1
 Babel Café S.L. || 1 || López Moreno Juan C. || 1
 Baccela Mihai || 2 || Lorente Moreno Beatriz || 3
 Bailo Lahoz María || 1 || Los Aljibes S.I. || 1
 Ballesteros Navarro María || 1 || Los Urales 2012 S.L. || 1
 Ballestín Ballestín Gregor || 1 || Lou Belenguer Daniel || 1
 Banhof Berlín, S.L. || 1 || Lu Feng || 1
 Bar Candanchú S.L. || 1 || Lucía Martín José || 1
 Bar Restaurante el Mesoncico S.L. || 1 || Luis Francisco y Regina Pac Puyuelo, S.I. || 1
 Baraka Plaza, S.L. || 2 || Luis Mas Salillas y Esperanza Pérez Ancho S.I. || 1
 Barco Iglesias María || 1 || Luis Satur, S.I. || 1
 Bárdenas Hostelería, S.L. || 4 || M.L. Ramírez Martínez, J. Lorente Barnola y otra || 1
 Barrabes Naval Jesús || 1 || Mac Mora S.L. || 2
 Bat 40 S.L. || 2 || Macai Barbu Dina || 1
 Baumonrul S.L. || 1 || Madrid 283, S.I. || 2
 Belgis, S.L. || 1 || Magic Osca S.L. || 1
 Belio Arruebo Celest || 1 || Maicas Argente Ascensión || 1
 Bellavista 235 S.L. || 2 || Makugo Hostelera , S.L. || 2
 Beltrán Altabas M Pilar || 1 || Makugo Hostelera Montecito, U.T.E. LEY 18/1982 || 1
 Beltrán Pérez Ángel || 1 || Maldonado González Sebastian || 1
 Benjumea Torres María || 1 || Malreventon, S.L. || 2
 Benkhouya Yousse || 1 || Manla S.I. || 1
 Bergua Díaz Carlos || 1 || Mañanet Del Valle María || 1
 Berne Paesa Enrique || 1 || Mañas Sánchez Vicent || 1
 Berned Gracia, S.L. || 1 || Mao Jingji || 1
 Bertolin Fuertes Felicidad || 1 || Mar Alcañiz S.L. || 1
 Beto y Mapi, S.I. || 1 || Marchis Niste María || 1
 Biesa Fraguet Jesus || 1 || Marcos Santiago Egurén || 1
 Bijubar, S.L. || 2 || Marinov Anguelov Ilian || 2
 Blandón Cardona Elizab || 1 || Marquuina Ríos María || 1
 Blandon Cifuentes Guiver || 1 || Martín García María || 1
 Blau Class Transport S.L.U. || 3 || Martín Paniagua José M || 1
 Bocatería 21, S.C. || 1 || Martín Viola S.L. || 1
 Bocateria La Cantinela S.L.U. || 1 || Martínez Vila María || 1
 Bonet Calvo Sara || 1 || Martínez y Niang S.L. || 5
 Bossan Hispania S.L. || 2 || Marulanda Jojoa Carina || 1
 Brenda Hostelería, S.L. || 2 || Mayayo Bueno Francisco || 1
 C. Galvez Gracia; M. Najar Subias y M Dolores Per || 1 || Mediterránea de Catering, S.L. || 2
 Cabello Solanas María || 1 || Méndez Perdigones Javier || 2
 Café Bar Chambolier S.I. || 1 || Mengibar Pulido María || 1
 Café Bar Copas Tomás S.L. || 1 || Mercabar S.L. || 2
 Café Copa y Cuchara, S.L. || 1 || Mesón de la Ribera S.A. || 1
 Cafetería Cervecería Tandem, S.L. || 2 || Mesón Vigil Cabañero, S.L. || 1
 Cafeteria Correos S.L. || 1 || Miao SC || 1
 Cafetería Espiga, S.L. || 2 || Mihai Iulian || 2
 Cafetería Fleming S.C.V. || 1 || Mihai Paula || 1
 Calonge y Blasco, S.I. || 1 || Mihi García María || 1
 Camday 2009, S.L. || 1 || Milenium S.I. || 1
 Campo Cosculluela Enrique || 2 || Millan Buiza S.L. || 1
 Candelaria 2012 S.L. || 1 || Millan Laguardia María || 1
 Candolias S.I. || 3 || Milusheva || 1
 Cantín Abanto Manuel || 1 || Miranda Artigs Rosa I. || 1
 Canuhe, S.L. || 1 || Mitre Valeri || 1
 Carmen Jarías Latorre y Carmen Latorre Salas || 1 || Momentos 2012 S.L. || 3
 Carnoa, S.L. || 3 || Momical Hostelera, S.L. || 2
 Carpobrotus, S.L. || 3 || Montaditos Hosteleros, S.L. || 1
 Carpucar S.L. || 1 || Montero Villarroya Daniel || 1
 Carreras López José J || 1 || Moraz Puertas José A || 1
 Casa Jiménez 1999, S.L. || 1 || Moreno Martínez Saturn || 1
 Casa Mariano Calvo, S.L. || 1 || Múdejar Hostelera, S.L. || 2
 Casao Díez María || 4 || Munir Kanji Lina || 1
 Casco Antiguo Zaragoza, S.L. || 1 || Muñoz Muñoz Juan C || 2
 Casilla de Cogullada S.L. || 1 || Musover Hostelería, S.L. || 1
 Castillo Gómez Jesús || 1 || Nalda Mejino Jose J. || 1
 Castillon Castillon Francisco || 1 || Naturardid, S.L. || 2
 Catalán Cebollada Doming || 1 || Navalpotro Riosalido Jesús || 1
 Cazorla Pérez José M || 1 || Navarro Cascán Samuel || 1
 C-Dos Quesos, S.L. || 2 || Navarro y Bernad, S.I. || 1
 Ceamanos Tomey María || 1 || Navas Flores Franci || 1
 Cebollada Vinay Rosa M || 1 || New Moss 2011 S.L. || 3
 Cebrian Seis S.L. || 1 || Nicolau Girón Emilio || 2
 Cecijo Rest, S.L. || 1 || Nogueras Palacio Miguel || 1
 Cedipsa, CIA. Española Distribuidora de Petróleos, S.A. || 3 || Novodabo S.L. || 1
 Cervecería Argensola S.L. || 1 || Nstase Larisa || 1
 Cervecería Sevillalena, S.L. || 1 || Nueva Cafetería Goya S.L. || 1
 Cervero Mateo Eusebio || 1 || Nueva Restauración S.C. || 1
 Cesarin Riccar || 2 || Nuevas Tecnologias de Catering S.L. || 2
 Chabir Ali || 1 || Nuevo Tozal, S.L. || 1
 Chamim Hind || 1 || Nuri S.I. || 1
 Chef Francisco´s || 1 || Obón Martín María || 1
 Chen Lu S.I. || 1 || Ocaña Roldán Fernan || 1
 Cheng Xiaoch || 1 || Ocio Ranillas, S.L. || 1
 Chepijim, S.L. || 1 || Ocio Simpar, S.L. || 1
 Chimenea 5, SC || 1 || Octavus Hostelería, S.L. || 1
 Chirila Bibian || 1 || Oktoberfest Puerto Venecia S.L. || 1
 Choudhary Aneel || 1 || Oliva Fernández Jesús || 1
 Chueca Hermanos S.C. || 1 || Ordesa Fustería, S.L. || 1
 Cinegio 3 2008 S.L. || 2 || Orozco Romero Aracel || 1
 Cinema Food S.L. || 8 || Orrego Rivera Felipe || 1
 Cintapa, S.L. || 1 || Ortega Ortega Sara || 1
 Cobealbe, S.I. || 1 || Ortiz Simon Margarita || 1
 Colectividades y Restaurantes Aragón y Rioja || 1 || Oscar Viñuales Liso y Beatriz Allue Bage, S.I. || 1
 Comer Bien S.L. || 2 || Ostrogivios S.L. || 1
 Comercial Hostelera Tanis, S.L. || 2 || Ozono 2005, S.I. || 2
 Como Restauración S.L. || 1 || Pacutio S.L. || 1
 Coraza y Vela S.L. || 1 || Palacín Alagón Manuel || 1
 Corinago Hostelería, S.C. || 1 || Palacio Medina Edwin || 1
 Cornucopia S.L. || 1 || Palaguerri Sánchez Enriqu || 1
 Coronas 10 || 2 || Palomar Macian Javier || 1
 Cortes de Aragón 6, S.L. || 1 || Pan y Prensa a Diario, S.L. || 1
 Cortes Rojas Manuel || 1 || Pan Yongya || 2
 Cosmo Ángela Da Silva Rejane || 1 || Panaurun, S.L. || 1
 Cotaina Sierra Miguel || 1 || Pardo Gil Carlos || 2
 Creación Cocina Wok S.L. || 3 || Parrilla Monegros II, S.L. || 1
 Cremagel, S.L. || 1 || Pascual y Juan Lario Valero, S.I. || 1
 Crespo Jaime Luis A. || 1 || Pasta Venecia, S.L. || 1
 Criser S.I. || 1 || Pastificio Service S.L. || 2
 Cumplido Arco Manuel || 1 || Paz Guillón María || 1
 Cyberum 2000, S.L. || 2 || Pazza Novogroup, S.L. || 1
 Dabastos Mut Isabel || 1 || Pedro Luis Bergua Oto y Mª Teresa Sarroca Gar || 1
 Dalbea Nicola || 1 || Pelelo Hostel, S.L. || 1
 Dalu Plaza Restauración S.L. || 2 || Pérez Bueno Enrique || 1
 Dama Grancasa S.L. || 1 || Pérez Escolano Ángel || 2
 Desimax Junco, S.L. || 1 || Pérez Laborda Juan J. || 2
 Diagonal Zaragoza S.L. || 2 || Piccolino 2009 S.L. || 1
 Dialex Ghost Club, S.L. || 1 || Pilar 14-16, S.L. || 1
 Diest Esteban Marcos || 1 || Pina Artal Pascua || 1
 Dieste Pérez Javier || 1 || Piñel Juste Ivan J || 1
 Dionis García Oscar || 2 || Piñol Masip Antoni || 1
 Dioper 2000, S.L. || 4 || Piperita, S.I. || 1
 Divino Amore S.L. || 1 || Piscolabis, S.I. || 1
 Dobemar S.L. || 1 || Pisuela Hostelería, S.L. || 1
 Dohotar Cristi || 1 || Pizzak Teruel, S.L. || 1
 Dos Elementos, S.I. || 2 || Place 10, S.L. || 1
 Ducados Esport, S.L. || 1 || Plaza Mudejar S.L. || 1
 Duffy Pub, S.L. || 1 || Polo Valentín Carlos || 1
 Dumitru Andrei || 1 || Ponzano 10 Tabernas S.L. || 1
 Durca Mihael || 1 || Port Venecia Espresso, S.L. || 2
 Dycary Hosteleros S.L. || 1 || Porta Gran José M || 1
 Ebro Restauraciones, S.L. || 1 || Postas de la Joyosa S.L. || 1
 El Apeadero de la Cartuja, S.L. || 1 || Proyectos y Desarrollo B.C.N., S.L. || 1
 El Avellanador del Tubo, S.L. || 2 || Puma de Hostelería, S.L. || 1
 El Cantón Suizo, S.L. || 1 || Purea Fernan || 2
 El Cocinero Arrepentido S.L.L. || 1 || Purice Nadia || 1
 El Fogón S.I. || 1 || Quintero Pérez Luz Es || 1
 El Huerto Servicios Hosteleros, S.L. || 1 || Radu Andree || 1
 El Ibero Productos Artesanos S.L. || 1 || Ralacrial S.L. || 1
 El Palacio de Aranda S.L. || 5 || Ralla López Juan J. || 1
 El Paso de Santa Fe S.L. || 1 || Raus Marioa || 1
 Eloe Porue, S.L. || 1 || Recio Arenaz Javier || 1
 Elseque Hostelería y Restauración, S.L. || 1 || Restarante Chane, S.L. || 1
 Enlaces Restauración, S.L. || 1 || Restauante Gabas S.L. || 2
 Enru S.I. || 1 || Restauración Cesaraugusta S.L. || 4
 Enséñame La Pasta, S.L. || 1 || Restauración Fermar S.L. || 1
 Especialidades Tradicionales S.L. || 1 || Restauración Martín Fabro S.L. || 1
 Estación de Servicios Miravegas, S.A. || 1 || Restauración Timor, S.L. || 1
 Esteban Pérez Alfons || 1 || Restauración y Marketing 2008, S.L. || 1
 Estela Navarro Alexan || 1 || Restaurante Cafetería Saseta S.A. || 1
 Estopa Restauradores Hosteleros S.L. || 1 || Restaurante Caramus S.L. || 2
 Evajimpas S.A. || 1 || Restaurante Casa Emilio, S.L. || 1
 Experiencias Gastrónomicas S.L.U. || 1 || Restaurante el Sauce S.L. || 1
 Explotación Hotelera Delicias S.L. || 1 || Restaurante Flor, S.A. || 1
 Explotaciones Sora.Sc || 1 || Restaurante Gabas, S.L. || 1
 Explotaciones y Negocios de Hostelería Tevi S.L. || 2 || Restaurante La Garlopa, S.L. || 1
 Expoiberia E-commerce 2004, S.L. || 1 || Restaurante Los Joteros, S.I. || 1
 Familia Palcosher S.L. || 1 || Restaurante Martín Viejo S.L. || 1
 Famoru S.R.L. || 1 || Restaurante Sella S.L. || 5
 Fau Oros José L || 2 || Restaurantes Rápidos de Zaragoza S.L. || 1
 Fayyaz Ahmed || 1 || Revuelto Aragón Cesar || 2
 Feher Anuta || 1 || Riba Bueno José L || 1
 Felipe Diez Alejan || 1 || Rincón de Aragón S.I. || 4
 Ferendi Party S.L. || 1 || River Eventos S.L. || 2
 Ferjose S.C.V. || 1 || Riverfront Trading, S.L. || 1
 Fernández Cobo Víctor || 1 || Roda Hostelera SC || 1
 Fernández Martín Juan J || 1 || Roll & Food, S.L. || 2
 Fernando García y Otros S.I. || 1 || Romero Marco Pilar || 1
 Ferrer Chic Joaquin || 2 || Ronquillo Ortega Concepción || 1
 Fidentino Vega Rios y Antonia Barrchina Rios || 1 || Rosviple S.L. || 2
 Fierro Verdugo Victor || 1 || Rovi 2020, S.I. || 1
 Figueras Sánchez María || 1 || Royal Imperio, S.L. || 1
 Fipeme S.A || 1 || Ruber Gastronómicas S.I. || 1
 Fogata Gourmet La 57, S.L. || 6 || Rubio Agustín María || 1
 Fomento Hotelero Aragonés, S.A. || 1 || Rubio Moreno Jose A || 2
 Fortea Tena S.I. || 1 || Rufas Minguillón Jose L. || 1
 Fracisca Isabel Santisteban López e Hijo S.I. || 1 || Saboya XXI, S.L. || 1
 Fran 38, S.L. || 1 || Salinas Rodrig || 1
 Franso Innovaciones S.L. || 3 || Salvador Puyol Vicent || 1
 Frco. Javier Ponce Gimenez; Ana Isabel Betran G || 1 || San Marco, S.I. || 1
 Frias Castro Pablo || 1 || Sanagustín López Ángel || 1
 Frutos Navio Jesús || 1 || Sánchez Asensio Hosteleros S.L. || 1
 Fútbol es Nuestra Vida S.L. || 1 || Sánchez Montero Carlos || 1
 Galán Lobera María || 1 || Sánchez Moyano Jose M. || 1
 Gallego Sanz Cristina || 1 || Sánchez Villalba Sonia || 1
 Gao Sheng Tou Zi Yu Le S.L. || 1 || Sánchez Zamorano Ángel || 1
 García Del Rio Luis M || 1 || Santos Gonzalez Veli || 1
 García Díaz María || 1 || Sanz Domingo Cristi || 1
 García Fernández Josefa || 1 || Sarmiento 2012, S.L. || 2
 García Gracia Robert || 1 || Saz Berne María || 1
 García Montañés Miguel || 2 || Semoguz, S.L. || 1
 García Triviño María || 2 || Serunión S.A. || 2
 Garza Andrés María || 1 || Servicios Generales Cobe S.L. || 1
 Gasca Sampietro Daniel || 1 || Servicios Renovados de Alimentación S.A. || 3
 Gascón Ayora Sandra || 1 || Seryhost S.I. || 1
 Gastrológica, S.L. || 2 || Sigla Ibérica S.A. || 1
 Gastronomía Baska, S.A. || 1 || Silva Casas Antoni || 2
 Gedetur Consulting, S.L. || 1 || Silva Comeras Eduard || 1
 Gelapi S.L. || 1 || Sogas Cotano Dolores || 1
 Géminis, S.C. || 1 || Solis Morera Carlos || 1
 GER Desarrollo Hostelería S.L. || 2 || Soluciones de Catering S.L. || 1
 Gesostel 98, S.L. || 1 || Somelier, S.I. || 1
 Gestión y Explotación Aragonesa S.L. || 1 || Sopinta, S.L. || 1
 Giraldo Valencia Obed A. || 1 || Soria Soria Jose L || 2
 Golden Club S.A. || 1 || Sousa Araujo Jose || 1
 Gomedi 2012 S.L. || 5 || State of Play, S.L. || 1
 Good Cinema S.L. || 4 || Studios Financieros Twain S.L. || 2
 Gopemar Hostelera S.L. || 1 || Sunrise Investment S.L. || 2
 Gracia Cano Natalia || 1 || Taberna Doña Casta, S.L. || 1
 Gracia Carilla Alvaro || 1 || Taberna El Tubo SC || 1
 Gracia Luño Antonio || 1 || Taberna La Mazmorra S.I. || 1
 Grados S.L. || 1 || Takaoui Sara || 1
 Gran Escala 1900, S.L. || 1 || Talaban Floren || 1
 Gran Taberna Ole, S.L. || 1 || Talamantes Hostelera Zaragoza S.L. || 1
 Grasa Blanzaco Arturo || 1 || Tapas el Abuelo Pancho S.L. || 2
 Grasopa S.L. || 1 || Tapaugusta, S.L. || 3
 Grupo Hotelero Cemar S.L. || 1 || Tarrabar Hostelería, S.L. || 1
 Grupo Wensiye S.L. || 1 || Taverna del Mercado Valdespartera S.L. || 1
 Grupo Zena Pizza, S. Com por Acciones || 2 || Taverna Portuguesa, S.L. || 1
 Guillen Lázaro Eutiquio || 1 || Tejedor Sanz Andrés || 1
 Guillermo y Jesús, S.I. || 1 || Telepizza, S.A. || 2
 Hangar 7 Store Café S.L. || 8 || Temce 2008 S.L. || 2
 Herlicinca S.L. || 1 || Temprano Mateos Luis J || 1
 Hermanas Barcelona Andrés, S.C. || 1 || Tena Fortea Daniel || 2
 Hermanos Fernández Rivera S.I. || 1 || Tercerol S.L || 1
 Hermanos García Esteban, S.I. || 1 || Tierra Augusta, S.L. || 2
 Hermanos Lamban Pérez, S.I. || 1 || Tokio Zaragoza S.L. || 1
 Hermanos Mur S.L. || 1 || Topingon, S.L.U. || 2
 Hermanos Ruiz Martínez S.C. || 1 || Torreluna Hostelera S.L. || 2
 Hermanos Yela Pérez S.L. || 2 || Torres Díaz Grisel || 3
 Hernández Beltrán José M || 1 || Tortajada Aguilar Roberto || 1
 Hernández Mosteo José M. || 1 || Tramontana Restauración, S.L. || 1
 Hervas Segura Aranza || 1 || Tresga, S.L. || 1
 Hnos. Pescador, S.I. || 1 || Trusca Amalia || 1
 Hostal Portal del Pirineo, S.L. || 1 || Turco Market 2008, S.L. || 1
 Hostefamil SC || 1 || Urban Food Project S.L. || 2
 Hostel Caza S.L. || 1 || Urzay Liso, S.I. || 2
 Hostelería Acme, S.L. || 3 || Vadiello Hostelería, S.L. || 1
 Hostelería Andrea S.I. || 1 || Vainilla y Chocolate, S.I. || 1
 Hostelería Cardiel, S.L. || 1 || Valdez Alcequiez Ramona || 1
 Hostelería Cartigny S.L. || 1 || Valle Estación 2005, S.L. || 1
 Hosteleria Colás S.L. || 1 || Valles Lacambra Jose M. || 1
 Hostelería Navoa S.L. || 1 || Valles Lizana Jesús || 1
 Hostelería Royo´s, S.L. || 1 || Valpugar, S.A. || 1
 Hostelería Sobrarbe S.L. || 2 || Valverde Molina Marcia || 1
 Hosteleria Valdefierro S.I. || 1 || Vasile Georgi || 1
 Hosteleria y Bienestar S.L. || 1 || Vera Vázquez Oscar || 1
 Hostelería y Diversión S.L. || 1 || Vicente Ferrer Emilia || 3
 Hostelería y Restauración Lin Qiu S.L. || 1 || Vicmay S.L. || 1
 Hostelería Zaragoza 2010, S.L. || 4 || Victor Sanz Pelet || 1
 Hosteleria Zaragozana S.L. || 2 || Viejo Millán Lorena || 1
 Hostelerías Sánchez Acebo, S.L. || 4 || Villa-Goma Hosteleria S.L. || 6
 Huertos Borraz, S.L. || 1 || Vilosam, S.I. || 1
 Ignjoasevi, S.L. || 1 || Vinaras Torres Carlos || 1
 Ijjai Restauradores S.I. || 1 || Viña Universal S.L. || 7
 Imperial Hostelera 2007, S.L. || 1 || Viva 100% S.I. || 1
 Irish Night S.I. || 1 || Whiski & Soda, S.L. || 1
 Isabal 96, S.L. || 1 || Wimpi Spring S.L. || 2
 Isidoro Ainoza Foncillas; Carlos J. García Juan || 2 || Xiang Ruixin || 1
 ISS Soluciones de Catering S.L. || 6 || Xu S.C. || 1
 Itanagar Restauración S.L. || 4 || Yamkoksung Yuwand || 1
 Ivisan Pizza || 1 || Yan Haiton || 1
 J. Monge y R. Buerba, S. Civil || 1 || Yang Chen Ronghe || 1
 Jaen Ester Juan M. || 1 || Yao Aifen || 2
 Jairo y Tomás S.I. || 1 || Ye Ye Guillén S.L. || 2
 Jam, S.I. || 1 || Yébenes Hinijosa Juan A || 1
 Jaser 2009 S.I. || 1 || Zanoe II S.L. || 1
 Javier Dieste Pérez; Antonio Andres del Pozo Fu || 3 || Zaragoza Hang S.L. || 2
 Javier Monge Miranda e Irene bravo Oñoro || 1 || Zaragoza la Vieja S.I. || 1
 Jesús Julián Clemente, S.I. || 1 || Zaratapas, S.L.U. || 1
 Jiménez García Carlos || 1 || Zarpar-98, S.L. || 1
 Jiménez Jiménez Juan M || 1 || Zhang Xiaohu || 1
 Jiménez Munana Burgos María || 1 || Zheng Meiyin || 1
 Jomerrex S.L.          || 11 ||   ||
 Ukupan broj poduzeća: 661 || Ukupan broj otpuštanja: || 904


				|

		52014PC0574

			Prijedlog ODLUKE VIJEĆA o utvrđivanju stajališta koje treba zauzeti u ime Europske unije u okviru Odbora za javnu nabavu o pristupanju Novog Zelanda Sporazumu o javnoj nabavi /* COM/2014/0574 final - 2014/0264 (NLE) */

			   	OBRAZLOŽENJE
1.           Uvod
Dana 28. rujna 2012. Novi Zeland podnio je
zahtjev za pristupanje Sporazumu WTO-a o javnoj nabavi („SJN”). Novi Zeland
izrazio je namjeru da dovrši svoje pristupanje na temelju izmijenjenog teksta
SJN-a (stranke su tekst donijele 30. ožujka 2012. a EU sklopio Protokol Odlukom
Vijeća od 2.prosinca 2013.[1]).
SJN je, kako je izmijenjen, za Uniju stupio na snagu 6. travnja 2014.
Komisija je, u ime Unije, pregovarala o nizu
obveza u pogledu otvaranja tržišta koje je Novi Zeland iznio u dvostranim
pregovorima i u okviru Odbora WTO-a za javnu nabavu („Odbor SJN-a”).
Novi Zeland je nakon toga podnio završnu
ponudu 21. srpnja 2014. Sažetak završne ponude Novog Zelanda i Komisijina
ocjena ponude navedeni su u nastavku.
 2.           Sažetak uvjeta pristupanja
Novog Zelanda SJN-u
Završna ponuda Novog Zelanda
Obveze u pogledu pristupa tržištu
(obuhvaćena tijela, roba, usluge i građevinske usluge)
Tijela
Državna tijela Novog Zelanda; na razini
središnje vlasti postoji niz tijela koja izvršavaju različite razine javne
vlasti. To su standardni odjeli koje nadziru ministri, kao i različiti
oblici državnih tijela („Crown entities”), kategorije koja označava
različite vrste tijela koja djeluju kao instrumenti krune za vladu i
izvršavaju različite javne funkcije, npr. u području zdravlja,
obrazovanja, turizma i socijalnog stanovanja. Na drugoj su strani poduzeća
u državnom vlasništvu, tj. društva s ograničenom odgovornošću ili
korporacije koje djeluju kao trgovačka društva.
Ponuda Novog Zelanda u Prilogu 1. („Središnja
tijela vlasti”) obuhvaća glavna državna ministarstva i odjele. U napomeni
je Novi Zeland pristao odrediti da su obuhvaćena i tijela niže razine od
onih koja su navedena u Prilogu 1.
U Prilogu 2. („Tijela vlasti ispod središnje
razine”) Novi Zeland obuhvaća većinu okružnih zdravstvenih odbora,
koji su državna tijela („Crown entities”) nadležna za pružanje ili financiranje
pružanja zdravstvenih usluga u svojim okruzima, te tijela koja za njih provode
nabavu. Uz to je Novi Zeland suglasan u svoju ponudu uključiti
najveća gradska vijeća gradova Auckland, Wellington i Christchurch te
ona regionalna vijeća u regijama s više od 250 000 stanovnika.
Obuhvaćena su i „flown down grants” (to se odnosi na činjenicu da
središnje agencije pri dodjeli bespovratnih sredstava mogu od primatelja
zahtijevati da poštuju primarne zahtjeve nabave). Obuhvaćena je nabava od
strane gradskih vijeća i regionalnih vijeća koja uključuje robu,
usluge i građevinske usluge povezane s projektima iz područja prometa
koje u potpunosti ili u cijelosti financira Agencija za promet Novog Zelanda
pri čemu ukupna vrijednost projekta prelazi relevantne primjenjive pragove
za robu, usluge i građevinske usluge.
U Prilogu 3. („Ostala tijela”) Novi Zeland
obuhvaća 14 državnih tijela koja djeluju u različitim područjima
uključujući turizam, zračni promet, obrazovanje i promet. Pored
toga Novi Zeland suglasan je u ponudu uključiti i četiri
poduzeća u državnom vlasništvu koja djeluju u sektoru javnih službi u
području zračnih putova, meteoroloških službi, željeznice i
električne energije (Airways Corporation of New Zealand Limited,
Meteorological Service of New Zealand Limited, KiwiRail Holdings Limited i
Transpower New Zealand Limited). To su poduzeća u državnom vlasništvu za
koja je utvrđeno da djeluju u monopolističkoj situaciji.
Roba
Novi Zeland obvezuje se obuhvatiti nabavu svih
roba navedenih tijela.
Usluge
Ponuda Novog Zelanda uključuje vrlo širok
opseg usluga, što znači sve usluge navedenih tijela, s nekim vrlo
određenim iznimkama (usluge u području istraživanja i razvoja, usluge
javnog zdravlja, usluge obrazovanja i usluge socijalne skrbi).
Građevinske usluge
Ponuda Novog Zelanda uključuje sve
građevinske usluge iz Odjeljka 51. Središnje klasifikacije proizvoda, kako
je uobičajeno za sve stranke SJN-a.
Pragovi
Novi Zeland primjenjuje pragove koje
uobičajeno primjenjuju stranke SJN-a za robu, usluge i građevinske
usluge.
Zakonodavstvo
Novog Zelanda
Okvir javne nabave Novog Zelanda
nediskriminirajući je.  Ne postoje odredbe kojima se domaćoj robi ili
dobavljačima daje povoljniji tretman nego što ga imaju strani
dobavljači ili roba. Čini se da je zakonodavstvo Novog Zelanda o
javnoj nabavi otvoreno, transparentno i nediskriminirajuće u skladu sa
zahtjevima SJN-a.
Komisijina ocjena ponude Novog Zelanda
Novi Zeland širom otvara svoje tržište javne
nabave svim strankama SJN-a jer ima vrlo opsežnu ponudu koja uključuje
tijela, robu i usluge i građevinske usluge te nediskriminirajuće
zakonodavstvo. Uz to, Novi Zeland nema nikakva posebna ograničenja prema
bilo kojoj stranci SJN-a. Međutim, s obzirom na to da je područje
primjene Novog Zelanda opširno, no nije potpuno, bilo bi primjereno uvesti
određena posebna ograničenja ili iznimke u pristupu tržištu javne
nabave Unije (u pogledu Novog Zelanda) kako je EU uvodio u prošlosti za stranke
SJN-a koje nude samo djelomično područje primjene.
Dio uvjeta pristupanja SJN-u za Novi Zeland
koja treba donijeti Odbor SJN-a sljedeća su posebna ograničenja:
·
Prilog 1., odjeljak 2. (Javni naručitelji
središnje vlasti država članica EU-a) točka 3.:
Novi Zeland će
se dodati na popis stranaka SJN-a koje imaju manji pristup do javnih
naručitelja na razini središnje vlasti od ostalih članova SJN-a.
·
Prilog 2., napomene o Prilogu 2. napomena 1.:
EU neće Novom
Zelandu ponuditi nabavu koju provode lokalni javni naručitelji (upravne
jedinice obuhvaćene NUTS-om 3 u Uredbi (EZ) br. 1059/2003)[2] -- kako je izmijenjena
- i manje upravne jedinice). Upravne jedinice obuhvaćene NUTS-om 1 i
NUTS-om 2 u Uredbi 1059/2003, nabava od strane javnih naručitelja upravnih
jedinica obuhvaćenih razinom NUTS 1 i 2 neće se ponuditi Novom
Zelandu, osim ako je njihova nabava za projekte gradskog prometa
obuhvaćena Prilogom 3. popisa SJN-a EU-a. Novom Zelandu ponudit će se
samo nabava upravnih jedinica obuhvaćenih NUTS-om 1 i NUTS-om 2 koje
djeluju u području gradskog prometa, u Prilogu 3. (posebice aktivnost
“pružanje ili djelovanje mreža koje pružaju usluge javnosti u području
prijevoza gradskom željeznicom, automatiziranim sustavima, tramvajem,
trolejbusom, autobusom ili žičarom” iz točke e) Priloga 3. popisu
SJN-a EU-a.
·
Prilog 3., napomene o Prilogu 3. napomena 6.:
Novom Zelandu
će se za tijela ispod središnje razine ponuditi ograničenije
područje primjene; samo nabava upravnih jedinica obuhvaćenih NUTS-om
1 i NUTS-om 2 u pogledu gradskog prometa (posebno aktivnost iz točke e)
Priloga 3. popisu SJN-a EU-a) ponudit će se Novom Zelandu. Uz to, EU
neće Novom Zelandu ponuditi nabavu od strane tijela koja djeluju u
sektorima pitke vode, u području infrastrukture morskih ili riječnih
luka ili ostalih terminala i u području pružanja usluga zračnih luka
ili drugih terminala zračnim prijevoznicima.
U slučaju da bilo koja stranka SJN-a
predvidi posebne iznimke na području primjene u pogledu Novog Zelanda, to
bi se odrazilo i u Odboru SJN-a o uvjetima pristupanja Novog Zelanda. Potrebno
je međutim napomenuti da sva takva ograničenja ili iznimke od
područja primjene stranke SJN-a koje su specifične za Novi Zeland ne
bi utjecala na završnu ponudu Novog Zelanda kako je navedena u nastavku niti
predložene posebne rezervacije EU-a ili na zajednički dogovoreno
područje primjene među sadašnjim strankama SJN-a.
3. PRAVNI ELEMENTI PRIJEDLOGA
Izmijenjeni SJN sadržava odredbu o pristupanju. Člankom XXII.
stavkom 2. SJN-a propisuje se da svaki član WTO-a može pristupiti SJN-u
pod uvjetima koji će se dogovoriti između tog člana i stranaka,
pri čemu se ti uvjeti navode u odluci Odbora SJN-a.
Uvjeti pristupanja Novog Zelanda utvrdit
će se u odluci Odbora SJN-a za koju se očekuje da će biti
donesena u drugoj polovici 2014. Ta odluka uključivat će završnu
ponudu Novog Zelanda za pristupanje njegovu tržištu javne nabave (koja će
postati dio Dodatka I. SJN-u nakon pristupanja Novog Zelanda) kao i sve posebne
uvjete pristupanja koje zahtijevaju druge stranke SJN-a. Odluka će se
donijeti konsenzusom unutar Odbora SJN-a.
Člankom 218. stavkom 9. Ugovora o
funkcioniranju Europske unije (UFEU) utvrđeno je da u slučaju kad
tijelo osnovano na temelju međunarodnog sporazuma treba donijeti odluku
koja ima pravni učinak, Vijeće na prijedlog Komisije treba donijeti
odluku o stajalištu koje se zauzima u ime Unije. Na Odluku Odbora SJN-a kojom
će se utvrditi uvjeti pristupanja Novog Zelanda primjenjuje se članak
218. stavak 9. UFEU-a jer odluku donosi tijelo osnovano na temelju međunarodnog
sporazuma i imat će pravni učinak.
4. PREPORUKA
Očekuje se da će se pristupanjem
Novog Zelanda SJN-u dati vrlo pozitivan doprinos daljnjem međunarodnom
otvaranju tržišta javne nabave proširenjem broja stranaka SJN-a i time
poticanjem drugih zemalja da pristupe SJN-u. Komisija preporučuje da se
ponuda Novog Zelanda prihvati pod uvjetom prethodno navedenih ograničenja
područja primjene Unije u pogledu Novog Zelanda.
Stoga se predlaže da se Komisiju ovlasti da u okviru Odbora za javnu
nabavu izrazi stajalište Unije u korist pristupanja Novog Zelanda pod uvjetom
prethodno navedenih ograničenja, koje će se odraziti u Odluci Odbora
SJN-a o pristupanju Novog Zelanda.
2014/0264 (NLE)
Prijedlog
ODLUKE VIJEĆA
o utvrđivanju stajališta koje treba
zauzeti u ime Europske unije u okviru Odbora za javnu nabavu o pristupanju
Novog Zelanda Sporazumu o javnoj nabavi
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 4. prvi podstavak, u
vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Dana 28. rujna 2012. Novi
Zeland podnio je zahtjev za pristupanje Sporazumu o javnoj nabavi („SJN”).
(2)       Obveze Novog Zelanda u
pogledu područja primjene utvrđene su u njegovoj završnoj ponudi koja
je 21. srpnja 2014. podnesena strankama SJN-a.
(3)       Iako je ponuda Novog Zelanda
opsežna, ipak ne nudi potpuno područje primjene. Stoga je primjereno da
Unija za Novi Zeland uvede neke posebne iznimke. Te posebne iznimke, navedene u
Prilogu ovoj Odluci, postat će dio uvjeta za pristupanje Novog Zelanda
SJN-u i odrazit će se u odluci koju donese Odbor za javnu nabavu („Odbor
SJN-a”) o pristupanju Novog Zelanda.
(4)       Očekuje se da će se
pristupanjem Novog Zelanda SJN-u dati pozitivan doprinos daljnjem otvaranju
međunarodnih tržišta javne nabave.
(5)       Člankom XXII. stavkom 2.
SJN-a propisuje se da svaki član WTO-a može pristupiti Sporazumu pod
uvjetima koji će se dogovoriti između tog člana i stranaka, pri
čemu će se ti uvjeti navesti u odluci Odbora SJN-a.
(6)       Stoga je potrebno utvrditi
stajalište koje treba zauzeti u ime Unije u okviru Odbora SJN-a u pogledu
pristupanja Novog Zelanda,
DONIJELO JE OVU ODLUKU:
Članak 1.
Stajalište koje se treba zauzeti u ime
Europske unije u okviru Odbora za javnu nabavu jest da treba odobriti
pristupanje Novog Zelanda Sporazumu o javnoj nabavi, pod posebnim uvjetima
pristupanja navedenima u Prilogu ovoj Odluci.
Članak 2.
Ova Odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća od 2. prosinca 2013. o sklapanju
Protokola o izmjeni Sporazuma o javnoj nabavi, SL L 68, 7.3.2014.,
str. 1.
[2]               Uredba (EZ) br. 1059/2003 Europskog parlamenta i
Vijeća od 26. svibnja 2013. o uspostavi zajedničkog razvrstavanja
prostornih jedinica za statistiku (NUTS) (SL L 342, 21.6.2003., str. 1.).
PRILOG
UVJETI EU-a ZA PRISTUPANJE NOVOG
ZELANDA SPORAZUMU O JAVNOJ NABAVI
Nakon
pristupanja Novog Zelanda Sporazumu o javnoj nabavi, točka 3. odjeljka 2.
(„Javni naručitelji središnje vlasti država članica EU-a”) u Prilogu
1. Dodatku 1. za Europsku uniju glasi kako slijedi:
„ 3.         Za robu, dobavljače,
usluge i pružatelje usluga iz Sjedinjenih Država, Kanade, Japana, Hong Konga,
Kine, Singapura, Koreje, Armenije, izdvojenog carinskog područja Tajvana,
Penghua, Kinmena i Matsua te Novog Zelanda, nabava od strane sljedećih
javnih naručitelja središnje vlasti, pod uvjetom da nisu označeni
zvjezdicom.”
Nakon
pristupanja Novog Zelanda Sporazumu o javnoj nabavi, napomena 1. Napomenâ o
Prilogu 2. Dodatku I. Europske Unije uključuje sljedeće točke
nakon točke (e):
„ (f)        nabava od strane lokalnih javnih naručitelja (javni
naručitelji iz upravnih jedinica obuhvaćenih NUTS-om 3 i manjih
upravnih jedinica, kako je navedeno u Uredbi 1059/2003 (kako je izmijenjena) u
pogledu robe, dobavljača, usluga i pružatelja usluga iz Novog Zelanda;
 (g)         nabava od strane javnih
naručitelja iz upravnih jedinica obuhvaćenih NUTS-om 1 i 2 kako je
navedeno u Uredbi 1059/2003 (kako je izmijenjena), u pogledu robe, usluga,
dobavljača i pružatelja usluga iz Novog Zelanda, osim ako je njihova
nabava obuhvaćena Prilogom 3. EU-a. ”
Nakon
pristupanja Novog Zelanda Sporazumu o javnoj nabavi, napomena 6. Napomenâ o
Prilogu 3. Dodatku I. Europske unije uključuje sljedeće točke
nakon točke (n):
„(o)        nabava od strane tijela za nabavu koja djeluju u području
proizvodnje, transporta ili distribucije pitke vode iz ovog Priloga u pogledu
dobavljača i pružatelja usluga iz Novog Zelanda;
(p)          nabava od strane tijela za
nabavu koja djeluju u području objekata u zračnim lukama iz ovog
Priloga u vezi s robom, uslugama i pružateljima usluga iz Novog Zelanda;
(q)          nabava od strane tijela za
nabavu koja djeluju u području morskih ili riječnih luka ili druge
terminalne opreme iz ovog Priloga u odnosu na robu, usluge i pružatelje usluga
iz Novog Zelanda;
(r)           nabava od strane regionalnih
ili lokalnih javnih naručitelja koji djeluju u područjima iz ovog
Priloga u vezi s robom, uslugama i pružateljima usluga iz Novog Zelanda, s
iznimkom nabave koju provode javni naručitelji upravnih jedinica
obuhvaćenih razinom NUTS 1 i 2 (kako je navedeno u Uredbi 1059/2003, kako
je izmijenjena) koji djeluju u području prijevoza gradskom željeznicom,
automatiziranim sustavima, tramvajem, trolejbusom, autobusom ili žičarom.”


				|

		52013PC0556

			Prijedlog ODLUKE VIJEĆA o potpisivanju Sporazuma, u ime Europske unije, između Europske unije i Republike Francuske o primjeni zakonodavstva Unije o oporezivanju dohotka od štednje i administrativnoj suradnji u području oporezivanja na zajednicu Saint-Barthélemy /* COM/2013/0556 final - 2013/0270 (NLE) */

			   	OBRAZLOŽENJE
1.           KONTEKST PRIJEDLOGA
U skladu s Odlukom Europskog vijeća
2010/718/EU od 29. listopada 2010. teritorijalna zajednica otoka
Saint-Barthélemy od 1. siječnja 2012. prestala je imati status
najudaljenije regije Unije i dobila je status prekomorske zemlje i
područja.
U Odluci 2010/718/EU navodi se da se Francuska
obvezala sklopiti potrebne sporazume kako bi se osigurala zaštita interesa
Unije kad nastupi navedena promjena.
Kako bi se omogućilo napredovanje u tom
smjeru Vijeće je 24. listopada 2011. Komisiji dostavilo odluku od 20.
listopada 2011. kojom se Komisiju ovlašćuje za vođenje pregovora o
uvjetima. Ovlaštenje se odnosi posebice na Sporazum između Republike
Francuske, koja zastupa Saint-Barthélemy, i Europske unije kojim se za taj otok
omogućuje primjena zakonodavstva Unije koje se odnosi na oporezivanje
dohotka od štednje i administrativnu suradnju u području oporezivanja.
Pregovaračkim direktivama priloženima odluci
Vijeća posebice se utvrđuje sljedeće:
- cilj je pregovora sklopiti sporazum koji
omogućuje primjenu mehanizama utvrđenih Direktivom Vijeća
77/799/EEZ[1]
i Direktivom Vijeća 2011/16/EU[2]
o administrativnoj suradnji u području oporezivanja te Direktivom
Vijeća 2003/48/EZ[3]
koja se odnosi na oporezivanje dohotka od štednje na zajednicu
Saint-Barthélemy. Stoga treba uzeti u obzir nove zakonodavne promjene u tom
području kako bi mehanizmi primjenjivi na Saint-Barthélemy bili
istovrijedni onima koji se primjenjuju u matičnom dijelu Francuske;
- Sporazumom se trebaju obuhvaćati mehanizmi
utvrđeni prethodno navedenim direktivama. U području oporezivanja
dohotka od štednje Sporazumom se trebaju obuhvaćati isplate kamata kako su
određene u članku 6. Direktive Vijeća 2003/48/EZ i mogućim
izmjenama, koje vrše platni agenti osnovani unutar područja
Saint-Barthélemy ovlaštenim korisnicima rezidentima na području EU-a;
- Sporazum se sklapa na neodređeno vrijeme.
2.           REZULTATI SAVJETOVANJA SA
ZAINTERESIRANIM STRANAMA
Na temelju ovlaštenja koje joj je dodijeljeno,
Europska komisija izradila je nacrt sporazuma o kojem je vodila pregovore s
Francuskom tijekom 2012. i prvih mjeseci 2013. godine.
Nacrt sporazuma bio je predmet rasprave i u okviru
radne skupine za porezna pitanja Vijeća Europske unije i nijedna država
članica nije izrazila rezervu.
3.           PRAVNI ELEMENTI PRIJEDLOGA
Pravni su temelj ovog prijedloga članci 113.
i 115. Ugovora o funkcioniranju Europske unije u vezi s člankom 218.
stavkom 5. i stavkom 8. drugim podstavkom. Materijalni pravni temelj
utvrđen je člancima 113. i 115. UFEU-a. Cilj je mjere proširiti
mehanizme iz direktiva 2011/16/EU i 2003/48/EZ, utvrđene u navedenim
člancima, na odnose između država članica i zajednice
Saint-Barthélemy.
Cilj je Sporazuma, u skladu s člankom 1.,
osigurati da se na zajednicu Saint-Barthélemy primjenjuju odredbe u vezi s
oporezivanjem koje su obuhvaćene u:
- Direktivi Vijeća 2011/16/EU kojom je
stavljena izvan snage Direktiva Vijeća 77/799/EEZ s učinkom od 1.
siječnja 2013.,
- Direktivi Vijeća 2003/48/EZ,
- svim povezanim aktima.
Sporazum je s odredbama članka 1.
stavka 3. i članka 2. postao dinamičan jer na
taj način obuhvaća ne samo buduće izmjene dviju direktiva nego i
sve postojeće i buduće delegirane i provedbene akte[4]. To je potrebno radi osiguranja
da se sa svim situacijama koje nastaju unutar Europske unije i između
država članica i zajednice Saint-Barthélemy postupa jednako.
U članku 3. utvrđena su
nadležna tijela, središnji uredi, službe za vezu i nadležni službenici u svrhu
osiguravanja usklađenosti s nacionalnim mjerama prijenosa direktiva
Vijeća 2011/16/EU i 2003/48/EZ koje su donijele ili će donijeti
države članice.
Statističke podatke i informacije o primjeni
Sporazuma u zajednici Saint-Barthélemy Komisiji dostavlja Republika Francuska (članak
4.).
Za rješavanje sporova utvrđeni su
sljedeći elementi:
- postupak međusobnog dogovora među
nadležnim tijelima samo onih država članica o kojima je riječ u
slučaju poteškoća ili neslaganja s provedbom ili tumačenjem
Sporazuma među tim nadležnim tijelima (članak 5.).
Rezultati tog postupka usuglašavanja dostavljaju se Europskoj komisiji, koja
zatim obavještava države članice. Ako se spor odnosi na pitanje
tumačenja, Europska Komisija može sudjelovati u postupcima usuglašavanja
na zahtjev jednog od nadležnih tijela.
- u slučaju spora između ugovornih
stranaka koji se odnosi na tumačenje ili provedbu Sporazuma, stranke se
trebaju sastati s Europskom komisijom prije svakog upućivanja na Sud (članak
6.). Sud ima isključivu nadležnost za rješavanje takvih sporova.
Formalne odredbe za stupanje na snagu Sporazuma utvrđene
su u članku 7.
Nadalje, u članku 8. se u
skladu s pregovaračkim direktivama utvrđuje da se Sporazum sklapa na
neodređeno vrijeme, a da ga ugovorne stranke imaju mogućnost ukinuti
diplomatskim putem.
2013/0270 (NLE)
Prijedlog
ODLUKE VIJEĆA
o potpisivanju Sporazuma, u ime Europske
unije, između Europske unije i Republike Francuske o primjeni
zakonodavstva Unije o oporezivanju dohotka od štednje i administrativnoj
suradnji u području oporezivanja na zajednicu Saint-Barthélemy
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegove članke 113. i 115. u vezi s člankom
218. stavkom 5. i stavkom 8. drugim podstavkom,
uzimajući u obzir prijedlog Europske
komisije,
budući da:
(1)       Na temelju Odluke Europskog
vijeća 2010/718/EU od 29. listopada 2010. o izmjeni statusa otoka
Saint-Barthélemy u odnosu na Europsku uniju[5],
s učinkom od 1. siječnja 2012., otok Saint-Barthélemy prestaje biti
najudaljenija regija Unije i dobiva status prekomorske zemlje ili područja
utvrđen u četvrtom dijelu Ugovora o funkcioniranju Europske unije.
Francuska Republika obvezala se sklopiti potrebne sporazume u svrhu zaštite
interesa Unije prilikom nastupa te promjene, kako bi osigurala, inter alia,
da se mehanizmi Direktive 2011/16/EU[6]
i Direktive 2003/48/EZ[7]
primjenjuju i na otok Saint-Barthélemy nakon promjene njegova statusa.
(2)       Komisija je u skladu s
ovlaštenjem koje joj je dodijelilo Vijeće 20. listopada 2011. pregovorima
s Republikom Francuskom postigla Sporazum između potonje, koja zastupa
Saint-Barthélemy, i Europske unije kojim se za taj otok omogućuje primjena
zakonodavstva Unije u odnosu na oporezivanje dohotka od štednje i
administrativnu suradnju u području oporezivanja.
(3)       Svrha je ovog Sporazuma
osigurati da se mehanizmi koje omogućuju dvije navedene direktive, a
čiji je cilj posebice borba protiv prekograničnih prijevara i
prekogranične utaje poreza, primjenjuju na Saint-Barthélemy usprkos
promjeni njegova statusa.
(4)       Sporazum bi trebalo potpisati
u ime Unije podložno njegovu kasnijem sklapanju,
DONIJELO JE OVU ODLUKU:
Članak 1.
Potpisivanje Sporazuma između Europske
unije i Republike Francuske o primjeni zakonodavstva Unije o oporezivanju
dohotka od štednje i administrativnoj suradnji u području oporezivanja na
zajednicu Saint-Barthélemy odobrava se u ime Unije podložno sklapanju
dotičnog Sporazuma.
Tekst Sporazuma koji se potpisuje priložen je
ovoj Odluci.
Članak 2.
Glavno
tajništvo Vijeća izdaje, za osobu ili osobe koje odredi pregovarač
Sporazuma, instrument sa svim potrebnim ovlastima za potpisivanje Sporazuma,
podložno njegovu sklapanju.
Članak 3.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
PRILOG
Sporazum između Europske unije i
Republike Francuske o primjeni zakonodavstva Unije o oporezivanju dohotka od
štednje i administrativnoj suradnji u području oporezivanja na zajednicu
Saint-Barthélemy
EUROPSKA UNIJA, koju zastupa Europska
komisija,
i
REPUBLIKA FRANCUSKA, u ime zajednice
Saint-Barthélemy,
budući da:
(1) Zajednica Saint-Barthélemy integralni je
dio Republike Francuske, ali na temelju odluke Europskog vijeća 2010/718/EU
od 29. listopada 2010. o izmjeni statusa otoka Saint-Barthélemy u odnosu na
Europsku uniju[8],
od 1. siječnja 2012. više nije dio Europske unije;
(2) U svrhu daljnje zaštite interesa Unije, a
posebice borbe protiv prekograničnih prijevara i prekogranične utaje
poreza, potrebno je osigurati da se odredbe zakonodavstva Unije o
administrativnoj suradnji u području oporezivanja i o oporezivanju dohotka
od kamata na štednju i dalje primjenjuju na zajednicu Saint-Barthélemy.
Potrebno je također osigurati da se akti o izmjenama tog zakonodavstva
primjenjuju na zajednicu Saint-Barthélemy,
SPORAZUMJELE SU SE:
Članak 1.
Primjena direktiva 2011/16/EU i 2003/48/EZ i s njima povezanih akata
1. Republika Francuska i sve ostale države
članice na zajednicu Saint-Barthélemy primjenjuju Direktivu 2011/16/EU i
sve mjere donesene s ciljem provedbe te direktive.
2. Republika Francuska i sve ostale države
članice na zajednicu Saint-Barthélemy primjenjuju Direktivu 2003/48/EU i
sve mjere donesene s ciljem provedbe te direktive.
3. Republika Francuska i sve ostale države
članice na zajednicu Saint-Barthélemy primjenjuju sve primjenjive akte
Europske unije donesene na temelju direktiva navedenih u stavcima 1. i 2.
4. Ugovorne stranke ovog Sporazuma izjavljuju
da u odnosu na zajednicu Saint-Barthélemy Europska komisija ima iste zadatke
kao one utvrđene direktivama 2011/16/EU i 2003/48/EZ i ostalim povezanim
pravnim instrumentima koje je donijelo Vijeće kako bi se olakšala
administrativna suradnja među nadležnim organima država članica.
Članak 2.
Primjenjive verzije akata Unije koje se navode u ovom Sporazumu
Podrazumijeva se da upućivanja ovog
Sporazuma na direktive 2011/16/EU i 2003/48/EZ i druge akte Unije navedene u
članku 1. stavcima 3. i 4. upućuju na te direktive i povezane akte u
verzijama koje su na snazi u odgovarajućem trenutku, po potrebi
uključujući buduće akte o izmjenama.
Članak 3.
Nadležna tijela, središnji uredi za vezu,
službe za vezu i nadležni službenici
Ugovorne stranke ovog Sporazuma izjavljuju da
nadležna tijela imenovana u skladu s Direktivom 2003/48/EZ te nadležna tijela,
središnji uredi za vezu, službe za vezu i nadležni službenici koje imenuju
države članice u skladu s direktivom 2011/16/EU imaju iste funkcije i
nadležnosti u svrhu primjene odredaba tih direktiva u odnosu na zajednicu
Saint-Barthélemy, u skladu s člankom 1. ovog Sporazuma.
Članak 4.
Nadzor
Republika Francuska dostavlja Europskoj
komisiji statističke podatke i informacije o primjeni ovog Sporazuma na
zajednicu Saint-Barthélemy u istoj mjeri, istom obliku i s istim vremenskim
ograničenjima kao one koje se dostavljaju u pogledu djelovanja direktiva
2011/16/EU i 2003/48/EZ u odnosu na francuska područja na kojima se te
direktive primjenjuju.
Članak 5.
Postupak međusobnog dogovora između nadležnih tijela
1. U slučaju poteškoća ili
neslaganja s provedbom ili tumačenjem Sporazuma između tijela
nadležnog za zajednicu Saint-Barthélemy i jednog ili više nadležnih tijela
država članica, ta tijela nastoje riješiti spor postupkom međusobnog
dogovora. Rezultate tog usuglašavanja dostavljaju Europskoj komisiji, koja
zatim obavještava ostale države članice.
2. Na zahtjev bilo kojeg nadležnog tijela
navedenog u stavku 1., Komisija može sudjelovati u savjetovanju u pogledu
pitanja o tumačenju.
Članak 6.
Rješavanje sporova između ugovornih stranaka ovog Sporazuma
1. U slučaju
spora između ugovornih stranaka u pogledu tumačenja ili provedbe ovog
Sporazuma, stranke se trebaju sastati prije svakog upućivanja na Sud
Europske unije u skladu sa stavkom 2.
2. Rješavanje sporova
između ugovornih stranaka ovog Sporazuma o njegovoj primjeni ili njegovu
tumačenju isključiva je nadležnost Suda Europske unije. Zahtjev Sudu
podnosi jedna od ugovornih stranaka.
Članak 7.
Stupanje na snagu
Ugovorne stranke međusobno se
obavještavaju o zaključivanju postupaka potrebnih za stupanje na snagu
ovog Sporazuma. Sporazum stupa na snagu dan nakon primitka druge obavijesti.
Članak 8.
Trajanje i prestanak važenja
Ovaj se Sporazum sklapa na neodređeno
vrijeme podložno pismenom otkazu jedne od ugovornih stranaka naslovljenom
drugoj ugovornoj stranci diplomatskim putem. Sporazum prestaje valjati dvanaest
mjeseci od primitka te pismene obavijesti.
Članak 9.
Jezici
Ovaj je Sporazum
sastavljen u dva primjerka na bugarskom, češkom, danskom, engleskom, estonskom,
finskom, francuskom, grčkom, hrvatskom, latvijskom, litavskom,
mađarskom, malteškom, nizozemskom, njemačkom, poljskom, portugalskom,
rumunjskom, slovačkom, slovenskom, španjolskom, švedskom i talijanskom
jeziku, pri čemu je svaki od tih tekstova jednako vjerodostojan.
Sastavljeno u
Bruxellesu
Za Europsku uniju         Za Republiku
Francusku
[1]               Direktiva Vijeća 77/799/EEZ od 19. prosinca 1977. o
uzajamnoj pomoći nadležnih tijela država članica u području
izravnog oporezivanja i oporezivanja premija osiguranja, SL L 336,
27.12.1977., str. 15.
[2]               Direktiva
Vijeća 2011/16/EU od 15. veljače 2011. o administrativnoj suradnji u
području oporezivanja i stavljanju izvan snage Direktive 77/799/EEZ, SL L
64, 11.3.2011., str. 1.
[3]               Direktiva Vijeća 2003/48/EZ od 3. lipnja 2003. o
oporezivanju dohotka od kamate na štednju, SL L 157, 26.6.2003., str. 38.
[4]               Time se ni na koji način ne prejudiciraju
stajališta država članica u Vijeću pri odlučivanju o dodjeli
delegiranih ili provedbenih ovlasti Komisiji.
[5]               SL L 325, 9.12.2010., str. 4.
[6]               Direktiva
Vijeća 2011/16/EU od 15. veljače 2011. o administrativnoj suradnji u
području oporezivanja i stavljanju izvan snage Direktive 77/799/EEZ, SL L
64, 11.3.2011., str. 1.
[7]               Direktiva Vijeća 2003/48/EZ od 3. lipnja 2003. o
oporezivanju dohotka od kamate na štednju, SL L 157, 26.6.2003., str. 38.
[8]               SL L 325, 9.12.2010., str. 4.


				|

		52014PC0746

			Prijedlog ODLUKE VIJEĆA o utvrđivanju stajališta koje treba zauzeti u ime Europske unije u vezi s prijedlozima izmjena Priloga III. Roterdamskoj konvenciji /* COM/2014/0746 final - 2014/0356 (NLE) */

			   	OBRAZLOŽENJE
1.           KONTEKST PRIJEDLOGA
Pod pokroviteljstvom Organizacije za hranu i
poljoprivredu (FAO) i Programa Ujedinjenih naroda za okoliš (UNEP), u ožujku 1998.
zaključeni su pregovori o Konvenciji za primjenu postupka prethodnog
informiranog pristanka (PIC) za određene opasne kemikalije i pesticide u
međunarodnoj trgovini.
Konvencija je otvorena za potpisivanje na
diplomatskoj konferenciji ministara održanoj u rujnu 1998. u Rotterdamu.
Zajednica ju je potpisala 11. rujna 1998. Roterdamska konvencija predstavlja
velik iskorak u međunarodnoj regulaciji određenih opasnih kemikalija,
uključujući pesticide. Njezin je cilj promicati zajedničku
odgovornost i suradnju ugovornih stranaka u međunarodnoj trgovini takvim
kemikalijama radi zaštite ljudskog zdravlja i okoliša od potencijalne štete te
pridonijeti ekološki prihvatljivoj uporabi tih kemikalija.
Unija je provela Konvenciju Uredbom (EU)
br. 649/2012 Europskog parlamenta i Vijeća od 4. srpnja 2012. o
izvozu i uvozu opasnih kemikalija[1].
Odlukom 2006/730/EZ od 25. rujna 2006.[2]
Vijeće je odlučilo odobriti Konvenciju u ime Europske zajednice.
Konvencija je stupila na snagu 24. veljače
2004. Sedmi sastanak Konferencije stranaka održat će se od 4. do 15. svibnja 2015.
u Ženevi. Uz Uniju, 27 njezinih država članica stranke su Konvencije.
Na temelju preporuka Odbora za ocjenjivanje
kemikalija, pomoćnog tijela pod nadležnošću Konferencije stranaka,
očekuje se da Konferencija stranaka odluči o uvrštenju dodatnih
kemikalija u Prilog III. Konvenciji, zbog čega bi one podlijegale
postupku prethodno informiranog postupka.
Kemikalije koje je Odbor za ocjenjivanje
kemikalija preporučio za uvrštenje u Prilog III. Roterdamskoj
konvenciji, odnosno krizotil azbest, metamidofos, triklorfon, fention
(formulacije vrlo malog volumena (ULV) s koncentracijom aktivnog sastojka od 640 g/L
ili više) i tekuće formulacije (emulzijski koncentrat i topljivi
koncentrat) koje sadržavaju najmanje 276 g/L parakvat diklorida, što je
jednako koncentraciji parakvat-iona od 200 g/L ili više, već podliježu
ograničenjima na izvoz u okviru prava Unije koja su slična onima na
temelju Konvencije. Komisija stoga Vijeću predlaže odluku o podupiranju, u
ime Europske unije, izmjena Priloga III. Konvenciji na sedmom sastanku
Konferencije stranaka.
2014/0356 (NLE)
Prijedlog
ODLUKE VIJEĆA
o utvrđivanju stajališta koje treba
zauzeti u ime Europske unije u vezi s prijedlozima izmjena Priloga III.
Roterdamskoj konvenciji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 192. stavak 1. i
članak 207., u vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Europska unija ratificirala
je Roterdamsku konvenciju o postupku prethodnog pristanka za određene
opasne kemikalije i pesticide u međunarodnoj trgovini (dalje u tekstu:
„Roterdamska konvencija”)[3].
(2)       Roterdamska konvencija u
Uniji se provodi Uredbom (EU) br. 649/2012 Europskog parlamenta i
Vijeća od 4. srpnja 2012. o izvozu i uvozu opasnih kemikalija[4].
(3)       Kako bi se osiguralo da
zemlje uvoznice imaju koristi od zaštite predviđene Roterdamskom
konvencijom, nužno je i primjereno podržati preporuke Odbora za ocjenjivanje
kemikalija u pogledu uvrštenja u Prilog III. Roterdamskoj konvenciji
krizotil azbesta, metamidofosa, triklorfona, fentiona (formulacije vrlo malog
volumena (ULV) s koncentracijom aktivnog sastojka od 640 g/L ili više) i
tekućih formulacija (emulzijski koncentrat i topljivi koncentrat) koje
sadržavaju najmanje 276 g/L parakvat diklorida, što je jednako
koncentraciji parakvat-iona od 200 g/L ili više. Te su tvari u Uniji
već zabranjene ili strogo ograničene te stoga podliježu zahtjevima za
izvoz strožim od onih predviđenih Roterdamskom konvencijom.
(4)       Očekuje se da će se
na sedmom sastanku Konferencije stranaka Roterdamske konvencije odlučiti o
predloženim izmjenama Priloga III. Unija bi trebala poduprijeti te
izmjene,
DONIJELO JE OVU ODLUKU:
Jedini članak
Na sedmom sastanku Konferencije stranaka Roterdamske konvencije Unija
će poduprijeti donošenje izmjena kako bi se krizotil azbest, metamidofos,
triklorfon, fention (formulacije vrlo malog obujma (ULV) s koncentracijom
aktivnog sastojka od 640 g/L ili više) i tekuće formulacije
(emulzijski koncentrat i topljivi koncentrat) koje sadržavaju najmanje 276 g/L
parakvat diklorida, što je jednako koncentraciji parakvat-iona od 200 g/L
ili više, uvrstili u Prilog III. Roterdamskoj konvenciji. Predstavnici
Unije mogu se na sastanku dogovoriti o manjim promjenama nacrta Odluke
Konferencije stranaka bez daljnje odluke Vijeća.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 201, 27.7.2012., str. 60.
[2]               SL L 299, 28.10.2006., str. 23.
[3]               SL L 299, 28.10.2006., str. 23.
[4]               SL L 201, 27.7.2012., str. 60.